hotchpotch/miracl-hf-unified huggingface dataset:
చిగురు
ప్రతి పన్నును రక్షిస్తూ ఉండే పంటి చిగురు కొరకు పంటి చిగురు వ్యాసం చూడండి.
చిగురు అంటే నును లేత ఆకులు.
చింతచెట్టు యొక్క చింతచిగురును వడియాలతో కలిపి కమ్మని కూరగా వండుకుంటారు.
చిగురుమామిడి లేదా మావిచిగురుతో కొన్ని వ్యాసాలు ఉన్నాయి.
మనుషుల చర్మంలో గోధుమ రంగులో ఉండే వర్ణకాలు (పిగ్మెంట్స్) సూర్యరశ్మిలో ఉండే అతి నీల లోహిత కిరణాల (అల్ట్రావయొలెట్ రేస్) బారి నుంచి రక్షణ కల్పిస్తున్నట్టే మొక్కలను వాటి ఆకుల్లో ఉండే ఎరుపు రంగు కాపాడుతుంది.
మామూలుగా మొక్కల్లో ఉండే క్లోరోఫిల్ వాటిని అతినీలలోహిత కిరణాల నుంచి రక్షిస్తుంది.
అయితే మొక్కల తొలిదశలో ఈ పదార్థం అంతగా తయారు కాకపోవడంతో ఆ దశలో రక్షణ కోసం ఆంథోసియా నిన్స్ అనే వర్ణకాన్ని ఉత్పత్తి చేస్తాయి. ఈ వర్ణకమే లేత ఆకులకు ఎరుపు రంగును కలుగజేస్తాయి.
ఇది అతినీలలోహిత కిరణాలను శోషించడమే కాకుండా మొక్కల జీవకణాల్లోని డీ ఎన్ ఏను కాపాడుతుంది.
మొక్కలు పెరిగే కొద్దీ క్లోరోఫిల్ సంశ్లేషణం అభివృద్ధి చెందడంతో ఆంథోసియానిక్స్ వర్ణకం ఉత్పత్తి తగ్గిపోతుంది. ఫలితంగా అప్పటివరకు ఎరుపు రంగులో ఉండే భాగాలు క్లోరోఫిల్ వర్ణమైన ఆకు పచ్చ రంగుకు మారతాయి.
సెకను
సెకను అనగా అంతర్జాతీయ వ్యవస్థ ప్రమాణికాలలో (SI) సమయం యొక్క మూల ప్రమాణం మరియు ఇతర కొలత వ్యవస్థలలో సమయ ప్రమాణం కూడా, గంట సమయాన్ని 60 ద్వారా భాగిస్తే వచ్చే సమయాన్ని నిమిషము అంటారు, మళ్ళీ నిమిషాన్ని 60 తో భాగించగా వచ్చే సమయాన్ని సెకను అంటారు. సెకన్ను ఆంగ్లంలో సెకండ్ (second) అంటారు. సెకను చిహ్నం: s, సంక్షిప్తంగా s లేదా sec తో సూచిస్తారు. సెకన్లను యాంత్రిక, విద్యుత్ లేదా అటామిక్ గడియారములను ఉపయోగించి లెక్కిస్తారు.
సెకను యొక్క ఉపవిభాగాలను సూచించడానికి సెకను పదంతో అంతర్జాతీయ వ్యవస్థ ప్రమాణిక పూర్వపదాలను (SI prefixes) తరచుగా కలుపుతారు. ఉదాహరణకు మిల్లీసెకను (సెకను యొక్క వెయ్యివ భాగము), మైక్రోసెకను (సెకను యొక్క పదిలక్షో వంతు), నానోసెకను (సెకను యొక్క వందకోట్లో వంతు).
అలాగే SI పూర్వపదాలు సెకను యొక్క గుణిజాలు ఏర్పాటు చేయడానికి కూడా ఉపయోగిస్తారు. ఉదాహరణకు కిలోసెకను (వెయ్యి సెకన్లు) వంటివి, అయితే ఇటువంటి యూనిట్లు ఆచరణలో చాలా అరుదుగా ఉపయోగిస్తారు.
సాధారణంగా సమయం యొక్క ప్రమాణాలు SI ప్రమాణాలు సూచించే పది యొక్క శక్తులుగా ఏర్పడి ఉండవు, దానికి బదులుగా సెకండ్ ను 60 చే గుణించగా నిమిషము రూపము, దీనిని 60 చే గుణించగా ఒక గంట, దీనిని 24 చే గుణించగా ఒక రోజు అవుతుంది.
లిప్తపాటు కాలాన్ని క్షణము అంటారు. ఐదు క్షణాలు ఒక సెకను.
ఒక అంతర్జాతీయ సెకను ఈ క్రింది వానికి సమానం :
SI పూర్వపదాలను సాధారణంగా సెకను కంటే తక్కువ సమయాన్ని కొలిచేందుకు, అరుదుగా సెకను యొక్క గుణిజాలుగా (దీనిని మెట్రిక్ సమయం అని పిలుస్తారు) ఉపయోగిస్తారు. దీనికి బదులుగా non-SI units నిమిషాలు, గంటలు, రోజులు, జూలియన్ సంవత్సరాలు, జూలియన్ శతాబ్దాలు, మరియు జూలియన్ సహస్రాబ్దాలుగా ఉపయోగిస్తారు.
క్షణము
కాలము
కాలమానము
యాంగ్రీ బర్డ్స్
యాంగ్రీ బర్డ్స్ ఒక వ్యూహాత్మక పజిల్ మొబైల్ ఆట. ఫిన్లాండ్కు చెందిన కంప్యూటర్ ఆటలను అభివృద్ధి చేసే సంస్థ, రొవియొ మొబైల్ దీనిని అభివృద్ధి చేశారు. ఒక వ్యూహం ప్రధానంగా శైలీకృత రెక్కలులేని పక్షులతో చిత్రించిన ఒక చిత్రం దీనికి ప్రేరణ. ఈ గేమ్ మొదటసారి డిసెంబరు 2009 లో ఆపిల్ ఐఫోన్ కోసం అభివృద్ధి చేయబడింది. అప్పటి నుంచి ఈ ఆట 12 మిలియన్ కంటే ఎక్కువ మంది కాపీలు ఆపిల్ యొక్క యాప్ స్టోర్, నుండి కొనుగోలు చేశారు. అక్టోబరు 2010లో ఆండ్రాయిడ్ ఆపరేటింగ్ సిస్టమును ఉపయోగించే స్మార్ట్ ఫోన్ల కోసం ఆండ్రాయిడ్ మార్కెట్ ద్వారా దీనిని విడుదల చేసారు. పిమ్మట ఈ ఆటను ఇతర తాకేతెర ఆధారిత స్మార్ట్ ఫోన్ల కోసం కూడా రూపొందించారు.
యాంగ్రీ పక్షులపై ఒక సంక్షిప్త కథ== ఉదాహరణలు ==
ఆంధ్ర ప్రదేశ్ సామాజిక, ఆర్థిక సర్వే 2009-10
2008-09 సంవత్సరపు నివేదిక 2010 ఫిబ్రవరి 20 న శాసనసభలో ప్రవేశ పెట్టబడింది.
ఆంధ్ర ప్రదేశ్ సామాజిక, ఆర్థిక సర్వే
2017-18 సంవత్సరానికి సామాజిక, ఆర్థిక సర్వే మార్చి 8 న అసెంబ్లీలో ప్రవేశపెట్టబడింది.
2010-11 సంవత్సరానికి సామాజిక, ఆర్థిక సర్వే నివేదిక ఫిభ్రవరి 18,2012 న శాసనసభలో ప్రవేశ పెట్టబడింది.
1980 వరకు ఆర్థికాభివృద్ధి పెరుగుదల 3 శాతం అటుఇటూగా ఉంది. పదకొండవ పంచవర్షప్రణాళికా కాలంలోని మొదటి నాలుగు సంవత్సరాల స్థూల రాష్ట్ర దేశీయ వుత్పత్తి పెరుగుదల 7.93శాతంగా నమౌదైంది. ఇది భారతదేశంలో 8.16%గా ఉంది.
ఆంధ్ర ప్రదేశ్ రాష్ట్ర బడ్జెట్ 2010-11
ప్రభుత్వము ప్రతి సంవత్సరం బడ్జెట్ తయారు చేస్తుంది. ఆర్థికశాఖను నిర్వహిస్తూ 2010-11 సంవత్సరానికి వార్షిక బడ్జెట్‌ను శాసనసభ ఆమోదానికి ప్రవేశపెట్టిన ముఖ్యమంత్రి కె.రోశయ్య, రాష్ట్ర అదనపు వనరుల సమీకరణకై తన దృష్టిని మద్యం వైపునకు మళ్ళించా డు. వ్యాపార వర్గాలు చెల్లించే అమ్మకపు పన్ను ఆదాయంపై కొంత కనికరం చూపించాడు. అయితే, మొత్తమ్మీద పన్నులను చెల్లించే వర్గాలపై ఆయన పూర్తిగా జాలి చూపాడు. రాష్ట్రానికి లభించే ఆదాయ వనరుల్లో అత్యధిక భాగం పన్నుల రూపంలో లభిస్తుంది. మొత్తం రాబడిలో రాష్ట్ర పన్నుల వాటా 2007-08 ఆర్థిక సంవత్సరంలో 56.54 శాతం (రు.40,664 కోట్లు) కాగా, నూతన ఆర్థిక సంవత్సరంలో ఈ మొత్తాన్ని 51.85 శాతానికి (రు.46,999) తగ్గించారు. గత ఆర్థిక సంవత్సర రాబడితో పోలిస్తే ఈ బడ్జెట్‌లో దీని శాతం తక్కువ. పన్నుల రూపంలో గత సంవత్సరం కన్నా ఈ బడ్జెట్‌లో రు.6,335 కోట్లను అదనంగా ఆయన ప్రతిపాదించారు. ఇందుకుగాను అమ్మకపు పన్ను రూపంలో గడచిన సంవత్సరం రు.5,834 కోట్లు ప్రతిపాదించగా, ఈ సంవత్సరం ప్రతిపాదించిన మొత్తం రు.4,153 కోట్లు మాత్రమే. అదే ఆబ్కారీ పన్ను విషయంలో గడచిన ఆర్థిక సంవత్సరంలో రు.6,260 కోట్లు ప్రతిపాదించి కొత్త సంవత్సరానికి రు.7,512 కోట్లకు పెంపుదల చేశారు. ఒక్క ఆబ్కారీ పన్నుల ద్వారానే రు.1,252 కోట్ల అదనపు భారం మద్యం ప్రియులపై మోపారు. ఈ మొత్తం గడచిన సంవత్సరం రు.508 కోట్లు మాత్రమే.
2010-11 నూతన వార్షిక ప్రణాళిక మొత్తం రు.36,727.97 కోట్లలో సింహభాగం రు.15 వేల కోట్లు (40.84 శాతం) నీటిపారుదల రంగానికి ముఖ్యమంత్రి రోశయ్య ప్రతిపాదించినప్పటికీ ఈ మొత్తం డా.వై.ఎస్‌. రాజశేఖరరెడ్డి ముఖ్యమంత్రిగా కొనసాగిననాడు (2009-10) ప్రతిపాదించిన రు.17,800 కోట్లు (48.59శాతం) కన్నా తక్కువ. సామాజిక సర్వీసులకు ఈ బడ్జెట్‌లో రోశయ్య గతంకన్నా ప్రాధాన్యతను కల్పించారు. వ్యవసాయ ఆధారిత రంగాలకు కూడా ఆయన గత బడ్జెట్‌లకన్నా ఎక్కువ శాతం ఈ బడ్జెట్‌లో కేటాయించాడు. వైద్య, ఆరోగ్య రంగాలపై బడ్జెట్‌లో శీతకన్ను పడింది. 
కాంగ్రెస్‌ పార్టీ అధికారం చేపట్టిన 2003-04 నాటికి రాష్ట్రం స్వీకరించిన అప్పు రు.58,770.25 కోట్లు కాగా, 2010-11 నాటికి ఈ మొత్తం రెట్టింపై రు.1,22,830.20 కోట్లకు చేరింది. ఈ అప్పుకు వడ్డీ తదితరాల చెల్లింపుగా నూతన బడ్జెట్‌లో రు.10,738.27 కోట్లను ముఖ్యమంత్రి ప్రతిపాదించారు. మొత్తం రాష్ట్ర రాబడిలో ఈ చెల్లింపు 11.85 శాతం. అయితే, ఇది గత బడ్జెట్‌లో ప్రతిపాదించిన 12.06 కన్నా తక్కువ. ఆర్థికమంత్రిగా, ముఖ్యమంత్రిగా వరుసగా బడ్జెట్‌లో రెవెన్యూ మిగులును చూపిస్తున్న రోశయ్య ద్రవ్యలోటును మాత్రం అంతగా పూడ్చలేకపోతున్నాడు. 2008-09లో 12,405 కోట్లుగా ఉన్న ద్రవ్యలోటు 2009-10కి రు.14,282 కోట్లకు పెరిగింది. నూతన బడ్జెట్‌లో ఈ లోటు రు.12,982 కోట్లుగా ఉండగలదని అంచనా.
ఆంధ్ర ప్రదేశ్ రాష్ట్ర బడ్జెట్ 2012-13
18 ఫిభ్రవరి 2012 న 2012-13 సంవత్సరానికి 1,45,854.67 కోట్ల అంచనాతో రూపొందించిన రాష్ట్ర బడ్జెట్ ను ఆనం రామనారాయణరెడ్డి ప్రవేశపెట్టాడు. రాష్ట్ర చరిత్రలో తొలిసారిగా కాగితరహితంగా ఎలక్ట్రానిక్ రూపంలో విడుదలచేయబడింది.
పంటి చిగురు
దంతముల కింద గట్టిగా పట్టుకుని ఉండే భాగాన్ని పంటిచిగురు (Gum or Gingiva) అంటారు.
నోటిశుభ్రత పాటించని వారిలో చిగుర్లు వాచి నొప్పిని కలిగిస్తుంది.
పంతుల రమ
పంతుల రమ (Dr. Pantula Rama; dEvanAgari: पन्तुल रमा) సుప్రసిద్ధ కర్ణాటక గాత్ర విద్వాంసురాలు.
పంతుల రమ సంగీతకారుల కుటుంబంలో జన్మించారు. ఆమె తల్లి తండ్రులు పంతుల గోపాలరావు (వాయులీన విద్వాంసులు).ఆమె తల్లి పంతుల పద్మావతి (వైణికురాలు). ఆమె తండ్రి ఆల్ ఇండియా రేడియోలో ఇంజనీరుగా ఉండేవారు.
ఆమె ఆంధ్ర విశ్వవిద్యాలయం నుండి సంగీతంలో పి.హెచ్.డి అందుకున్నారు. ఆమె పి.హెచ్.డి చేసిన విషయం " A study of the shaping of an ideal musician through saadhana". దీనిని న్యూఢిల్లీ లోని జ్ఞాన్ పబ్లిషర్స్ ప్రచురించారు. ఆమె ఆంధ్ర విశ్వవిద్యాలయం నుండి బి.ఎ. మరియు ఎం.ఎ డిగ్రీలను సంగీతం లో అందుకున్నారు. ఆమె విశ్వవిద్యాలయం లో విశేష ప్రతిభ కనబరచి బంగారు పతకాలను అందుకున్నారు."
ఆమె ప్రారంభ సంగీత శిక్షణ ఆమె తండ్రి ద్వారా పొందారు. తరువాత శిక్షణను ప్రసిద్ధ వాయులీన విద్వాంసులు ఇవటూరి విజయేశ్వరరావు గారి అధ్వర్యంలో పొందారు. ఆమె ఆలిండియా రేడియో లో కర్ణాటక సంగీత బాణీలో వయోలీన్ విధ్వాంసురాలిగా పనిచేసారు. ఆమె ఫ్యాషన్ డిసైనింగ్ లో డిప్లొమా కూడా పొందారు.
పంతుల రమ తన ఎనిమిదవ యేట నుండి గాయకురాలిగా పరిచితులు. ఆమె సంగీతం ఉన్నత క్లాసికల్ స్థాయిలో ఉంటుంది..
ఆమె దేశ , విదేశాలలో తన ప్రదర్శనలనిచ్చారు. ఆమె "శ్యామశాస్త్ర సంగీత గొప్పదనం" , "కర్ణాటక సంగీత సాధన" , " రాగం-తానం-పల్లవి" వంటి అంశాలలో సంగీత ఉపన్యాసాలిచ్చారు. ఈ కార్యక్రమాలు "నౌకాచరితం" అనే సంస్థ నిర్వహించేది.
ఆమె ముట్నూరి శ్రీనివాస నరసింహమూర్తి (ఎలక్ట్రానిక్స్ ఇంజనీరు) ని వివాహమాడారు.
గంధమహోత్సవం
గంధమహోత్సవం అనగా గంధపు చెక్కలతో తయారు చేసిన గంధపు లేపన్నాన్ని పంచే ఉత్సవం. ప్రతి సంవత్సరం ఈ ఉత్సవాన్ని దేవాలయాలలో, దర్గాలలో ప్రత్యేక సందర్భాన్ని పురస్కరించుకుని ఈ వేడుకను నిర్వహిస్తుంటారు. ఎంతో పవిత్రమైన ఈ గంధాన్ని స్వీకరించుటకు దూరప్రాంతాల నుంచి కూడా ఈ ఉత్సవానికి హాజరవుతుంటారు. మన రాష్ట్రంలో జరిగే కొన్ని ముఖ్యమైన గంధమహోత్సవములు.
నెల్లూరు జిల్లాలోని అనుమసముద్రంపేట (A.S.పేట)లో అత్యంత వైభవంగా ప్రతి సంవత్సరం దొరసానమ్మ గంధమహోత్సవం జరుగుతుంది.
కర్నూలు నవాబ్‌ కుమార్తె అయిన హబీబా (దొరసానమ్మ) పెళ్ళి వయస్సు వచ్చేలోపే ఖురాన్‌ను పూర్తిగా చదివి చిన్న వయస్సులోనే ముస్లీం పెద్దల ప్రసంశలను అందుకున్నారు. ఓ రోజు ఆమె స్వప్నంలో ఓ సాదుపుంగవుడు ప్రత్యక్షమైనట్లు, ఆయన్ను వివాహం చేసుకున్నట్లు కల కన్నది. ఆ కలను తల్లికి వివరించింది. ఈ విషయాన్ని హబీబా తల్లి కర్నూలు నవాబ్‌కు వివరించడంతో ఆయన అంగీకరించలేదు. పెద్దలు చెప్పిన నిర్ణయం మేరకే ఉండాలని నవాబ్‌ బీష్మించడంతో నాడే హబీబా చింతాకాంతురాలైంది. ఓ రోజు తల్లిదండ్రులతో కర్నూలు నవాబ్‌ మసీదు వద్ద ప్రార్థనలు చేస్తూ తన కోరిక ఫలించాలంటూ స్వప్నంలో ప్రత్యక్షమైన వ్యక్తినే వివాహమాడాలని ప్రార్థించింది. అప్పటికప్పుడే ఆమె స్పృహ తప్పి అపస్మారక స్థితికి చేరుకుంది. ఆ సమయంలో హబీబా తల్లిదండ్రులు కన్నీరు మున్నీరయ్యారు. భక్తుల కోర్కెలు తీర్చడంలో పేరు పొందిన హజరత్‌ నాయబ్‌ రసూల్‌ అక్కడికి వచ్చి హబీబాను ప్రమాదం నుంచి కాపాడాడు.
దీంతో కర్నూలు నవాబ్‌ అంగరంగవైభవంగా హబీబాను నాయబ్స్రూల్‌కు ఇచ్చి వివాహం చేశారు. నాటి నుంచి ఎంతో మంది భక్తులకు సేవలందిస్తూ, వారి కోర్కెలను తీరుస్తూ ఉండేవారు. 1781లో రబీబుల్‌ అన్వర్‌ నెల 26న నాయబ్స్రూల్‌ మృతి చెందారు. దీంతో ఆయన సమాధిని ఏఎస్‌పేట వద్ద శ్రీ హజరత్‌నాయబ్స్రూల్‌ దర్గాగా నిర్మించి నిత్య ప్రార్థనలు చేస్తూ ఉండేవారు. 1798లో రబీబుల్‌ అన్వర్‌ నెల 7వ తేదీన హబీబా ఖాతూన్‌ (దొరసానమ్మ) మృతి చెందారు. నాయబ్స్రూల్‌ సతీమణి హబీబా ఖాతూన్‌ చిన్ననాటి నుంచే భక్తిపారవశ్యంగా మంచి పేరుగడించి నాయబ్స్రూల్‌ను వివాహం చేసుకుని మంచి వరాలిచ్చే కల్పవల్లిగా నామకరణ చెందింది.
ఆమె సమాధిని నాయబ్స్రూల్‌ సమాధి సమీపంలో ఏర్పాటు చేసి నాటి నుంచి ప్రార్థనలు చేయడం ప్రతి ఏటా ఆమె పేరిట గంధమహోత్సవం నిర్వహించడం ఆనవాయితీగా వస్తుంది. ఎంతో మంది మహిళలు సంతానలేమితో బాధపడుతూ దర్గా వద్ద ప్రార్థనలు చేసి సంతానప్రాప్తి పొందినట్లు దర్గా పెద్దలు చెబుతుంటారు. దీనికి తోడు మతిస్థిమ్మితం లేక ఉండే ఎంతో మంది బాగుపడిన సందర్భాలు ఉన్నారు. 
గంధమహోత్సవానికి మహారాష్ట్ర, తమిళనాడు, కర్నాటక, తదితర రాష్ట్రాల నుంచి కులమతాలకతీతంగా భక్తులు హాజరుకావడం ఇక్కడ ప్రత్యేకత.
శ్రీగంధం
ఉర్సు
ఉపవాసము
ఉపవాసం అనగా దగ్గరగా నివసించడం. ఉప అంటే దగ్గరగా వాసం అంటే నివసించడం అని అర్ధం. కొన్ని ప్రత్యేక పండుగల సమయాలలో ఈ ఉపవాస దీక్షను చేపడతారు. ఉపవాసం ఉండాలనుకున్న రోజు దేవుని యందు మనస్సు లగ్నం చేయడానికి ఆహార, పానీయాలను తీసుకోకుండా లేదా కొద్ది మొత్తంలో తీసుకుని పస్తు ఉంటారు. ఈ ఉపవాసం చేసే దీక్షను బట్టి ఒక పూట లేక ఒకరోజు లేక కొన్ని రోజుల పాటు కొనసాగుతుంది.
భక్తితో కావచ్చు.. బరువు తగ్గేందుకు కావచ్చు.. కారణమేదైనా చాలామంది తరచూ ఉపవాసం చేస్తుంటారు. సరైన అవగాహన లేకుండా తరచూ ఉపవాసాలు చేస్తుంటే చాలా రకాల అనారోగ్య సమస్యలు చుట్టుముడతాయి. ముఖ్యంగా అస్సలు ఆహారం తీసుకోకుండా ఖాళీ కడుపుతో ఉండిపోతుంటే బలహీనత, అసిడిటీ, డస్సిపోవటం, తలనొప్పుల వంటి బాధలు చాలా వేధిస్తాయి. కాబట్టి ఉపవాసం అంటే పూర్తిగా ఏమీ తినకుండా లంఖణం చేయటం కాదని, ఈ సమయంలో కూడా శరీరానికి పోషకాలు అవసరమని గుర్తించాలి. మధుమేహం, అసిడిటీ వంటి సమస్యలున్నవారు, గర్భిణులు, పిల్లలు.. అసలు ఉపవాసం చేయకపోవటం మేలు. మరోవైపు చాలామంది ఉపవాసం ముగిస్తూనే బాగా నూనె, నెయ్యి వేసి వండిన స్వీట్లు, కొవ్వు పదార్ధాల వంటివి దండిగా తింటుంటారు. ఇదీ మంచిది కాదు. దీనివల్ల ఉపవాస ఫలమూ ఉండదు. కాబట్టి ఉపవాస సమయంలో- మన శరీరానికి అవసరమైన పోషకాహారం, మితంగా తీసుకోవటం మంచిది. ఇలా చేస్తే ఉపవాసం తర్వాత శరీరం మరింత ఉత్తేజంగా, తేలికగా, ఉల్లాసంగా అనిపిస్తుంది. ఉపవాస సమయంలో- పండ్లు, కూరగాయ ముక్కల వంటివి ఎక్కువగా తీసుకోవటం మంచిది. పండ్లు దండిగా తింటే కడుపు నిండిన భావన కలుగుతుంది, శక్తికీ కొదవుండదు. అలాగే పాలు కూడా తప్పనిసరిగా తీసుకోవాలి. పాలు, క్యారెట్ల వంటివాటితో చేసిన పదార్ధాలు తీసుకుంటే శరీరానికి కావాల్సిన శక్తి, మాంసకృత్తులు, క్యాల్షియం వంటివన్నీ లభిస్తాయి. ఉపవాస సమయంలో- మజ్జిగ, పండ్ల రసం, నిమ్మ నీరు, కూరగాయ సూపుల వంటి ద్రవాహారం తరచుగా తీసుకోవాలి. ఇలా చేస్తే అసిడిటీ బాధ కూడా ఉండదు. ఉపవాసం ముగిసిన తర్వాత కూడా కొవ్వు పదార్ధాలు కాకుండా.. మెంతికూర కలిపి చేసిన మేథీ చపాతీ; సగ్గుబియ్యం, కూరముక్కల వంటివి కలిపిన ఖిచిడీ; పాలు, పెసరపప్పు వంటి వాటితో చేసిన పాయసం వంటివి తీసుకోవటం ఉత్తమం.సౌమ్ అనగా ఉపవాసం. ఇస్లాం ఐదు మూలస్తంభాలలో మూడవది. ఖురాన్ ప్రకారం రంజాన్ నెలలో విధిగా అచరించవలసిన నియమం ' ఉపవాసవ్రతం' . ఈ ఉపవాసాన్ని పార్సీ భాషలో రోజా అని అంటారు. అరబ్బీ భాషలో సౌమ్ అని పిలుస్తారు.
పందొమ్మిది
ఏకోనవింశతి:
ఏకోనవింశతి దేవ గణములు: 1అమరులు. 2సిద్దులు. 3.సాధ్యులు. 4. గరుడులు. 5.కిన్నరులు. 6.కింపురుషులు. 7. గందర్యులు. 8. యక్షులు. 9. విధ్యాధరులు. 10. భూతములు. 11. పిశాచన్య్క్య్, 12. రుద్రులు. 13. ముని గణములు. 14. ఉరగులు. 15. తుషితులు. 16. దైత్యులు. 17. భాస్వరులు. 18. గుహ్యకులు. `9. నరులు.
శ్రీ వింజేటమ్మతల్లి దేవాలయం
వింజేటమ్మ అనగా వింజమూరు గ్రామానికి గ్రామ దేవత. ఈ గ్రామం ఆంధ్రప్రదేశ్ నెల్లూరు జిల్లా లోని ఒక మండల కేంద్రం. పార్వతీదేవి మరొక నామమే వింజేటమ్మతల్లి. వింజమూరు గ్రామానికి దక్షిణం దిక్కున గల కొండపై వెలసియున్న శ్రీ వింజేటమ్మతల్లి దేవాలయం చాలా ప్రాచీనమైనది. ఈ కొండ వద్ద ఎవరు నివాసం లేనప్పటికి ఈ కొండ చుట్టూ ఉన్న ఎనిమిది గ్రామాలతో కలిపి కొండ తొమ్మిది పల్లెలుగా ప్రసిద్ధి పొందింది.
ఎంతోకాలం పాటు ఆగిపోయిన పూజా కార్యక్రమాలను శ్రీ పరంజ్యోతి స్వామి వారు పున:ప్రారంభించారు.
కొండపైన మరియు కొండ కింద ఉన్న దేవాలయాలు శిథిలమై పోవడంతో కొండ కింద దాతల సహాయంతో నూతన దేవాలయాన్ని నిర్మించారు.
శ్రీ వింజేటమ్మతల్లిని దర్శించుకోవడానికి వచ్చిన భక్తులు ముందుగా నాలుగు వేపచెట్ల మధ్య ఉన్న నాగులపుట్టను దర్శిస్తారు.
ఇక్కడకి వచ్చే భక్తుల కోర్కెలు నెరవేరుతుండటంతో శ్రీ వింజేటమ్మతల్లిని వరాల కల్పవల్లి శ్రీ వింజేటమ్మతల్లిగా అభివర్ణిస్తున్నారు.
ఇక్కడ ప్రతి శుక్రవారం మరియు పండుగలకు ప్రత్యేక సందర్భాలలో అన్నదానం జరుగుతుంది.
శివరాత్రి, దసరా, శ్రీ వింజేటమ్మతల్లి తిరునాళ్ళ ఉత్సవాలను ఘనంగా నిర్వహిస్తారు.
ఆహ్లాదకరమైన ప్రకృతి
గబ్బిలాల గుహ వద్ద ఉన్న శివలింగం
హనుమంతుడు సంజీవని పర్వతాన్ని తిరిగి యదాస్థానంలో ఉంచడానికి తీసుకుని వెళ్తున్న సమయంలో ఒక పెళ్ల విరిగి ఇక్కడ పడిందని పెద్దలు చెప్పుతుంటారు.
వింజమూరుకి నాలుగు కిలోమీటర్ల దూరంలో గల ఈ కొండ వద్దకు శుక్రవారం మరియు పర్వదినములలో చుట్టుప్రక్కల గ్రామాలలోని భక్తులు నడచి మరియు సొంత, బాడుగ వాహనాలలో ఇక్కడికి వస్తుంటారు.
ఇక్కడ వసతి గృహములు లేనందువలన
ఇక్కడకి వచ్చిన భక్తులు సాయంత్రానికి తిరిగి వెళ్తుంటారు.
క్రోసు
క్రోసు దూరానికి కొలమానం. దీనిని పురాతనకాలంలో ఎక్కువగా వాడేవారు.
దీనిని విష్ణు పురాణంలో వివరించడమైనది.
ఎంత దూరం పెద్దమ్మా, క్రోసెడు దూరం చిన్నయ్యా - వంటి సామెతలతో ఇంకా ఈ పదం వాడుకలోనే ఉంది.
విశేషణము
నామవాచకాల యొక్క మరియు సర్వనామాల యొక్క గుణములను తెలియజేయు పదములు విశేషణములు - నీలము, ఎరుపు, చేదు, పొడుగు.
గొబ్బరి లౌజు
ముదిరిన కొబ్బరి కాయ లోని కొబ్బరిని కోరము అనే పనిముట్టు తో పొట్టు లా తీస్తారు. లేదా కొబ్బరి ముక్కలు మిక్సీ లో వేసి పొట్టు తయారు చేస్తారు. దీనినే కొబ్బరి కోరు అంటారు. కొబ్బరి కోరు లో బెల్లము కలిపి పొయి మీద పెట్టి జిగురు పాకము వచ్చేవరకు చిన్నమంట మీద వుడి కించాలి. పాకము దగ్గరి పడిన తరువాత మంట తీసివేయాలి. కొంచము చల్లారిన తరువాత చేతికి నెయ్యి రాసుకుంటూ వుండలు చేసుకోవాలి.ఈ వంటకము నెల రోజుల వరకునిల్వ ఉంటుంది.
కార్తీక సోమవారం
హిందూ మతంలో కార్తీక మాసం ప్రత్యేకమైనది. సాక్షాత్తు భగవంతుడు శివునికి పరమపవిత్రమైన మాసం ఇది. ఈ నెలలో సోమవారంనాడు ఉపవాసం ఉండి భగవంతుని పూజించి దానధర్మలు చేసినవారికి పాపాల నుంచి విముక్తి లభించడమే కాకుండా మోక్షం లభిస్తుందని అంటారు. 
కార్తీక మాసం సోమవారం నాడు ప్రారంభం అయితే అది ఒక విశేషం. సోమవారం పూట కార్తీక మాస ప్రారంభం శుభఫలితాలకు సంకేతమని పురోహితులు చెబుతున్నారు. అందుచేత కార్తీక సోమవారం శివాలయాలను దర్శించడం చాలా మంచిది.
ఈ వారంలో ముత్తైదువులు భక్తిశ్రద్ధలతో శివునిని కొలిస్తే మాంగళ్య భాగ్యం చేకూరుతుందని విశ్వాసం. ఇంకా చెప్పాలంటే ఈ సోమవారాల్లో శైవభక్తులు నిష్టనియమాలతో శివునిని ఆరాధిస్తారు. సోమవారం సూర్యోదయానికి పూర్వమే బ్రహ్మీముహూర్తమున స్నానమాచరించి "హరహరశంభో" అంటూ శివుణ్ణి స్తుతిస్తే పాపాల నుంచి విముక్తి లభించడంతో పాటు అష్టైశ్వర్యాలు కలుగుతాయి.
ఈ మాసమంతా ఉపవాసముండి శివునిని కొలిస్తే కైలాసవాసం సిద్ధిస్తుందని శాస్త్రోక్తం.దీనినే కార్తీక నత్తాలు అంటారు.
సోమవారం ఉదయం స్నానాదికార్యక్రమాలను పూర్తి చేసుకుని, పొడిబట్టలు ధరించి మొదటగా దీపారాధన చేయాలి. అనంతరం శివునికి రుద్రాభిషేకం చేయించి శివవ్రత నియమాలను పాటించాలి. ఈ విధంగా చేయడం ద్వారా నిత్య సిరిసంపదలతో, సుఖసౌఖ్యాలతో వర్ధిల్లుతారని విశ్వాసం.
తెలుగు విజయం
ఆంధ్రప్రదేశ్ ప్రభుత్వం యొక్క సమాచార సాంకేతిక శాఖ వారి తెలుగు భాషా సాంకేతిక వనరుల కేంద్రం వెబ్‌సైటు పేరు తెలుగు విజయం. దీనిలో తెలుగు సాంకేతికాలకు సంబంధించిన ఉపకరణాలు, సదుపాయాలను పొందుపరుస్తారు. దీనిని అంతర్జాతీయ మాతృభాషా దినోత్సవం ఫిబ్రవరి 21, 2012 నాడు మూడు కొత్త ఖతుల విడుదలతో ప్రారంభించారు.
తెలుగు భాషా సాంకేతిక వనరుల కేంద్రం లక్ష్యాలు
భస్మం బుధవారము
భస్మ బుధవారం, పాశ్చాత్య క్రైస్తవ మతం యొక్క క్యాలెండర్ లోనిది, లెంట్ మొదటి రోజు మరియు ఈస్టర్ ముందు 46 రోజులకు ఏర్పడుతుంది. ఇది ఈస్టర్ తేదీపై ఆధారపడి ఉంటుంది ఎందుకంటే ప్రతి సంవత్సరం వేరే తేదీ వచ్చే అవకాశం ఉంది. ఇది ఫిబ్రవరి 4 లేదా మార్చి 10 మధ్య సంభవించవచ్చు. మత్తయి, మార్కు మరియు లూకా యొక్క కానానికల్ సువార్తల ప్రకారం, యేసు సేవా ప్రారంభంలో సైతాను యొక్క దుష్టపన్నాగాలను భరించారు, ముందు ఎడారిలో ఉపవాసము 40 రోజులు గడిపారు. భస్మ బుధవార ప్రార్థన మరియు ఉపవాసంతో ఈ 40 రోజుల ప్రార్థనా కాల ప్రారంభాన్ని సూచిస్తుంది.
భస్మ బుధవారాన్ని బాధ మరియు దేవుని పశ్చాత్తాపానికి చిహ్నంగా భావిస్తారు. దేవుని భక్తులు నుదిటిపైన భస్మం ఉంచుకోవడం వలన ఈ పద్ధతికి పేరు పొందుపరచబడింది. సాధారణంగా మునుపటి సంవత్సరపు మట్టల ఆదివారంలో ఉపయోగించిన మట్టాలనుండి ఈ బూడిద సేకరిస్తారు.
క్రైస్తవ మతంలో భస్మ బుధవారం శ్రమ దినాల (లెంట్) కు మెదటి రోజుగా అనగా ఈస్టర్ ముందు 40 రోజుల క్రీస్తు అనుబవించిన శ్రమలకు గుర్తుగా ఈ లెంట్ ఆచరిస్తారు, (ఆదివారాలు లెక్కింపు చేర్చబడిన లేదు, ఆదివారాలు కలిపితే 46 రోజులు వస్తాయి ). అనేక క్రైస్తవులు ఈ ఉపవాసం, పశ్చాత్తాపం, నియంత్రణ మరియు ఆధ్యాత్మిక క్రమశిక్షణ కోరకు అలాగే ఈస్టర్ కోసం లెంట్ సమయం పాటిస్తారు. కొందరు భస్మ బుధవార సేవల (ఆరాధన) సమయంలో భక్తుల యొక్క నుదిటిపైన భస్మంతో శిలువ యొక్క గుర్తు వేస్తారు .
అన్ని క్రైస్తవ చర్చిలు భస్మ బుధవారం లేదా లెంట్ పాటించవు. ఎక్కువగా రోమన్ కాథలిక్కులు, లూథరన్, మెథడిస్ట్, ప్రెస్బిటేరియన్ మరియు ఆంగ్లికన్ తెగల వారు పాటిస్తారు, తూర్పు సంప్రదాయ చర్చిలు లెంట్ లేదా గ్రేట్ ఉపవాసము ఆచారబద్ధ ఈస్టర్ యొక్క పవిత్ర వారం సమయంలో అనగా మట్టల ఆదివారం ముందు 6 వారాలు లేదా 40 రోజుల సమయం లెంట్ పాటిస్తారు. తూర్పు సంప్రదాయ చర్చిలకు లెంట్ సోమవారం (పరిశుద్ధ సోమవారం పిలుస్తారు) ప్రారంభమవుతుంది. బైబిల్ అయితే, యాష్ బుధవారం లేదా లెంట్ యొక్క ఆచారం గురించి ఏమి చెప్పలేదు.
ఎస్తేర్ 4:1; యోబు 2:8; డేనియల్ 9:3; మరియు మాథ్యూ 11 2 శామ్యూల్ 13:19 - 21.
భారత జాతీయ సంస్కృతి వారసత్వ సంస్థ
భారత జాతీయ సంస్కృతి వారసత్వ సంస్థ (Indian National Trust for Art and Cultural Heritage : INTACH) స్వతంత్ర ప్రతిపత్తి కలిగిన సంస్థ. ఇది భారతీయ కళలు మరియు సంస్కృతులను పరిరక్షించడానికి నిరంతరం శ్రమిస్తున్నది. ఐక్యరాజ్య సమితి ఈ సంస్థకు 2007 సంవత్సరంలో ప్రత్యేక స్థానాన్ని కల్పించింది.
ఈ సంస్థను రాజీవ్ గాంధీ 1984 సంవత్సరం నెలకొల్పారు. దీని ప్రధాన కార్యాలయం న్యూఢిల్లీ లో ఉన్నది. ఈ సంస్థకు ప్రస్తుతం 117 భారతీయ పట్టణాలలోను మరియు బెల్జియం, యునైటెడ్ కింగ్డమ్ మరియు అమెరికా దేశాలలోను శాఖలు ఉన్నాయి.,
రహదారి నియమాలు
రహదారి ప్రమాదాలు ప్రపంచ వ్యాప్తంగా జరుగి అపారమైన ధన మరియు ప్రాణ నష్టాన్ని కలిగిస్తున్నాయి. రహదారిని ఉపయోగించే మనమందరం కొన్ని నియమాలను పాటించినట్లయితే చాలా ప్రమాదాల్ని నివారించవచ్చును.రహదారి కూడలి వద్ద కొన్ని ప్రత్యేకమైన నియమనిబంధాలు ఉంటాయి. ఎవరు ఎటువైపు ఎలా తిరగాలి అనే విషయం తెలుసుకోవడం అవసరం.
డ్రైవింగ్ లైసెన్స్ లేకుండా వాహనము నడుపరాదు.
టూ వీలర్స్ నడిపేవారు విధిగా హెల్మెట్ ధరించవలెను.
మద్యం సేవించి వాహనము నడుపరాదు.
సిటీలో ఎయిర్ హారన్, మ్యూజికల్ హారన్ నిషేధం.
ఒన్ వేలో వాహనము నడుపరాదు.
నో పార్కింగ్ ప్రదేశములలో పార్కింగ్ చేయరాదు.
వాహనముల యందు ఎక్కువ శబ్దంతో టేపు రికార్డ్ ఉపయోగించరాదు.
టూ వీలర్స్ పై ఇద్దరుకు మించి ప్రయాణించరాదు.
ఆటో రిక్షాలలో ఎక్కువ మంది పిల్లలను ఎక్కించి స్కూలుకు పంపరాదు.
డ్రైవింగ్ చేయుచూ సెల్ ఫోన్ మాట్లాడరాదు.
వాహనము మలుపు తిరిగేటప్పుడు తప్పనిసరిగా సిగ్నల్ ఇవ్వవలెను.
నిబంధనలను సూచించే గుర్తులు ఎక్కువగా గుండ్రంగా వుంటాయి.
ముందు జాగ్రత్తలను, మందలింపులను సూచించే గుర్తులు ఎక్కువగా త్రికోణ ఆకారంలో వుంటాయి.
సమాచారాన్ని అందించే సూచనలు ఎక్కువగా చతురస్రాకారంలో వుంటాయి.
తెలగపిండి కూర
తొక్క (పొట్టు) తీసిన నువ్వులను నువ్వు పప్పును అంటారు. నువ్వు పప్పు నుండి నూనె తీసిన తరువాత వచ్చే వ్యర్థాన్ని తెలక పిండి అంటారు. ఈ తెలకపిండితో వడియాలు లేదా కూర చేస్తారు. నువ్వులను కూడా గానుగలో వేసి ఆడుతారు. అప్పు డు వచ్చే నూనెను మున్నువ్వుల నూనె అంటారు. ఈ నూనె ఆడగా వచ్చిన పిండిని కూడా తెలకపిండి అనే అంటారు. కాని, ఇలావచ్చిన తెలకపిండికి, నువ్వుపప్పు ఆడగా వచ్చిన తెలకపిండికి రుచిలో చాలా తేడా ఉంటుంది. నువ్వులు ఆడగా వచ్చిన తెలకపిండిని నువ్వుల తెలకపిండి అని కూడా అంటారు. దీనిని పశువులకు ఆహారంగా పెడతారు. ముఖ్యంగా, ఈనిన ఆవులకు, గేదెలకు తెలకపిండిని (ఒక అచ్చును) పాలు పితికిన వెంటనే పెడతారు. ఇందువలన పశువుకు పాలు బాగాపడతాయిట. నువ్వు పప్పుతో ఆడినప్పుడు వచ్చే పిండి అచ్చులను నువ్వుపప్పు తెలక పిండి అంటారు. ఈ తెలక పిండితో కూర వండుకుంటారు.
విశ్వనాథ్ సూరి
విశ్వనాథ్ సూరి ప్రముఖ తెలంగాణ విమోచనోద్యమ నాయకుడు మరియు రాజకీయనేత. ఇతను కరీంనగర్ జిల్లా కాళేశ్వరంలో జన్మించాడు. నిరంకుశ నిజాం పాలనకు వ్యతిరేకంగా ఆదిలాబాదు జిల్లా చెన్నూరు కేంద్రంగా అనేక పోరాటాలు చేసిన యోధుడు. భారతదేశానికి స్వాతంత్ర్యం వచ్చిననూ తెలంగాణ ప్రజలు ఇంకనూ బానిసల వలె బ్రతుకుతూ ఎలాంటి స్వేచ్ఛాస్వాతంత్ర్యాలు లేకుండా మ్రగ్గుతూ జీవించే దారుణ పరిస్థితిని చూసి దానికి కారకుడైన నిజాంనవాబుపైనే ఉద్యమం చేపట్టాడు. ఆయన ఉద్యమాలు నిజాంపాలకులను దడ పుట్టించాయి. రజాకార్ల దురంగతాల సమయంలో చెన్నూరులో ప్రస్తుతం గాంధీచౌక్‌గా పిలువబడే అంగడిబజారులో విశ్వనాథ్ సూరి మొదటిసారి జాతీయపతాకాన్ని ఎగురవేశాడు అక్కడి నుంచి పోరాటాన్ని మరింత ఉధృతం చేశాడు. చివరికి నిజాంనవాబు సెప్టెంబరు 17, 1948న భారతప్రభుత్వానికి తలవంచడంతో సూరి లక్ష్యం నెరవేరినట్లయింది.
1952లో జరిగిన తొలి శాసనసభ ఎన్నికలలో విశ్వనాథ్ సూరి సోషలిస్ట్ పార్టీ తరఫున అప్పటి ఉమ్మడి నియోజకవర్గమైన లక్సెట్టిపల్లి-చెన్నూర్ నియోజకవర్గం నుంచి ఎన్నికయ్యాడు. తర్వాత 1965-70 కాలంలో ఐరేళ్ళి మార్కెటింగ్ కమిటీ చైర్మెన్‌గా పనిచేశాడు.
ఇంక్‌స్కేప్
ఇంక్‌స్కేప్ (లేదా ఇఙ్క్‌స్కేప్) ఎస్వీజీ బొమ్మలు తయారు చేసుకునేందుకు, వాటిని సరిదిద్దేందుకు ఉపయోగపడే స్వేచ్ఛా మరియు బహిరంగాకర ఉపకరణం. ఈ ఉపకరణమును వాడి చేసిన బొమ్మలు పరిమాణానికి సంబంధం లేకుండా పెద్దగా చేసినా చిన్నగా చేసినా ఒకేలా, మసక అవకుండా కనిపిస్తాయి. ఇంక్‌స్కేప్ యూనిక్స్ వంటి నిర్వాహక వ్యవస్థల లోనూ, మైక్రోసాఫ్ట్ విండోస్ లోనూ, మాక్ ఓఎస్ Xలోనూ నడుస్తుంది.
ఇంక్‍స్కేప్ ఈ కింద తెలిపిన విధములలో బొమ్మలను దిగుమతి చేసుకోగలదు :
కొన్ని పొడిగింతలు వాడి ఇంక్‍స్కేప్ ఈ కింది బొమ్మ శైలిలను దిగుమతి చేసుకోగలదు :
ఇంక్‍స్కేప్ ఈ శైలులలో బొమ్మలను ఎగుమతి చేయగలదు:
గంగదెవిపాడు
గంగదెవిపాడు ఖమ్మం జిల్లా, పెనుబల్లి మండలానికి చెందిన గ్రామము.
శ్రీమల్లేశ్వరస్వామి మరియు శ్రీలక్ష్మీనరసింహస్వామి దేవస్థానము
నెల్లూరు జిల్లా వింజమూరు మండలంలోని నల్లగొండ్ల గ్రామంలో శ్రీమల్లేశ్వరస్వామి మరియు శ్రీలక్ష్మీనరసింహస్వామి దేవస్థానము చాలా ప్రసిద్ధి పొందిన పురాతన దేవాలయం.
ఇక్కడ ప్రతి సంవత్సరం శ్రీలక్ష్మీనరసింహస్వామి బ్రహ్మోత్సవాలను ఘనంగా నిర్వహిస్తారు. నల్లని రాతి బండలున్న కొండపై శ్రీలక్ష్మీనరసింహస్వామి దేవాలయాన్ని నిర్మించారు . ఈ కొండపై సహజ సిద్ధంగా ఏర్పడిన గుహలో శివలింగాన్ని ప్రతిష్టించారు.
శ్రీమదఖిలాండ కోటి బ్రహ్మండ నాయకులైన శ్రీలక్ష్మీనరసింహాస్వామి వారు హిరణ్యకశ్యపుని సంహరించిన అనంతరం ప్రహాల్లాదుని కోరిక మేరకు భక్తులను అనుగ్రహించుటకు అర్చాబింబరూపమున నల్లగొండ్ల గ్రామంలో గల నీలగిరి పర్వతముపై వెలసినారని ప్రతీతి.
ఆలయములోగల శిలా శాసనముల ద్వారా శ్రీవారి ఆనంద నిలయ నిర్మాణ వైనము తెలియుచున్నది.
ఈ దేవాలయంను పూర్వము జనమేజయుల పాలనలో నిర్మించడం జరిగింది. 
నాటి నుండి నేటి వరకు శ్రీవారికి పల్లవు, చోళులు, గజపతులు, విజయనగరరాజులు, మొఘలులు, బ్రిటీష్ వారి కంపెనీపాలనలో కూడా నిత్యధూపదీపనైవేద్య కైంకర్యములతో బ్రహ్మోత్సవములు జరుగుచున్నవి.
నేటికి శ్రీవారికి అదృశ్యరూపమున ముని పూజ జరుగుతుందని ఈ ప్రాంతవాసుల విశ్వాసము.
బ్రహ్మోత్సవాలలో ధ్వజారోహణము, వసంతోత్సవము రోజులలో జరిగే కార్యక్రమాలలో గరుడ ముద్దలు పట్టిన నవదంపతులకు సత్ సంతాన సౌభాగ్యం కలుగును. 
ప్రతి సంవత్సరం శ్రీ లక్ష్మీ నరసింహస్వామికి అత్యంత వైభవంగా బ్రహ్మోత్సవాలను నిర్వహిస్తారు. బ్రహ్మోత్సవాల సమయంలో స్వామివారిని వివిధ వాహనాలపై ఊరేగింపు చేస్తారు. అన్నదానం మరియు సాంస్కృతిక కార్యక్రమాలను ఏర్పాటు చేస్తారు. 
బ్రహ్మోత్సవాల ప్రారంభ సూచికగా పుట్ట మన్నును సేకరించి అందులో విత్తనాలను నాటుతారు ఇదే బ్రహ్మోత్సవాల ప్రారంభ వేడుక.
అంకురారోహణము కార్యక్రమంతో ప్రారంభమైన బ్రహ్మోత్సవాలకు సకల దేవతలను ఆహ్వానించేందుకు గరుడ్మంతుని చిత్రపటాన్ని ధ్వజస్తంభంపైకి ఆరోహణము చేస్తారు, ఈ కార్యక్రమాన్ని ధాజారోహణము అంటారు.
హనుమంత సేవ రోజున హనుమంతుని వాహనంపై స్వామి వారిని ఊరేగింపు చేస్తారు.
గరుడ సేవ రోజున గరుడ వాహనంపై స్వామి వారిని ఊరేగింపు చేస్తారు.
గజోత్సవం రోజున గజ వాహనంపై అమ్మవార్లను, అశ్వవాహనంపై స్వామి వారిని ఊరేగిస్తారు.
స్వామి వారి కళ్యాణం చేయించిన వారికి అష్టైశ్వర్యాభివృద్ధి కలుగును.
బ్రహ్మోత్సవాలలో జరిగే అలకలతోపు మహోత్సవము యావదాంధ్రప్రదేశ్ లోనే కనీవినీ ఎరుగని రీతిలో జరుగును.
ఈ క్షేత్ర పాలకుడు శ్రీవీరాంజనేయ స్వామి వారికి సహస్ర నామార్చన (తమలపాకులతో) చేయించిన సకలారిష్టములు తొలగి ఆయురారోగ్య ఐశ్వర్యాభివృద్ధి పొందగలరు.
శ్రీలక్ష్మీనరసింహాస్వామి ఆలయమునకు ఈశాన్య దిశయందు గుహలోపల త్రయంబికా సమేత శ్రీ గుహమల్లేశ్వర స్వామి వెలసిఉన్నారు. శివకేశవులు సమానులే అను ఆర్యోక్తి అనుసరించి శివాయ విష్ణురూపాయ అంటూ ఇది హరిహరక్షేత్రముగా వర్ధిల్లుచున్నది.
ఈ గుహలో స్వయంభువుగా వెలసిన మల్లేశ్వరస్వామి శివలింగంనకు మునులచే నిత్యం పూజలు జరుగుతున్నవని ఈ ప్రాంతవాసుల విశ్వాసం.
ఈ గుహ లోపల మల్లేశ్వరస్వామి శివలింగంతో పాటు రాజరాజేశ్వరిదేవి, కనకదుర్గాదేవి, అన్నపూర్ణాదేవి మరియు కాళభైరవుడి విగ్రహాలు కూడా ఉన్నాయి.
ప్రకృతి సహజంగా ఏర్పడిన ఈ గుహలో రాతి బండలు పడగల రూపంలో ఉండుట వలన ఈ గుహను వెయ్యి పడగల గుహగా అభివర్ణిస్తారు.
ఇరుకుగా ఉన్న ఈ గుహలోనికి భక్తులు వెళ్ళేటప్పుడు పడగల కిందుగా తల వంచుకుని వెళ్ళి స్వామి వారిని దర్శించి పూజించుట వలన సర్పదోషాలు తొలగిపోతాయని చెబుతుంటారు.
మృత్యుంజయ గుహగా పేరు పొందిన ఈ గుహ లోని శివలింగంపై వర్షపు నీరు, చంద్ర, సూర్య కిరణములు ప్రసరించును. ఈ గుహలోని స్వామి వారిని దర్శించుకున్న భక్తులకు సర్వపాపములు హరించి అష్టైశ్వర్యములు పొందుదురని ఇక్కడికి వచ్చే భక్తుల నమ్మకం.
విరుపాపల్లె
విరుపా పల్లె అనునది అనంతపురం జిల్లా బెలుగుప్ప మండలం లోని గ్రామము..
విరుపాపల్లె అన్నది బెలుగుప్ప మండలంలోని ఒక చిన్న గ్రామం. ఈ గ్రామానికి కొన్ని పదుల సంవసత్సరాల చరిత్ర ఉంది. ఈ గ్రామంలో శ్రీ నారాయణస్వామి దేవాలయం ఉంది. ఇక్కడ ప్రతి సంవత్సరము ఆరాధన ఉత్సవము డిశెంబర్ మాసంలో జరుగుతుంది. ఈ ఉత్సవ సమయంలో పక్క గ్రామాల ప్రజలు మాత్రమే కాక ఇతర జిల్లాలు మరియు ఇతర రాష్ట్రాలనుంచి కూడా ప్రజలు విశెషంగా పాల్గొంటారు.
కామిరెడ్డి
ఈ పేరు రెడ్డి కులస్తులలో ఇంటి పేరు. ఈ కులము వ్యక్తులు అనేక గ్రామాలలో (సుమారు 167 గ్రామాలు) కలరు. వాటిలో కొన్ని ముఖ్యమైన గ్రామాలు :
1.అమలాపురం
2.మాచవరం
3.పాపిరెడ్డి పల్లె
4.లింగారెడ్డి పల్లె
5.పోలవరం(కనిగిరి) 
6.మేదరమెట్ల
7.గాయంవారి పల్లి
8.పామూరు 
9.ఒంగోలు 
10.మొగల్లూరు
తులసీ కృష్ణాపురం
ఇది ముడియూరు పంచాయితీలోగలఒకముఖ్యమైన .-- ఈ పంచాయితీలో 3పాఠశాలలు గల ఏకైక గ్రామము. .
రాజీవ్ గాంధీ విశ్వవిద్యాలయం
రాజీవ్ గాంధీ వైజ్ఞానిక సాంకేతిక విశ్వవిద్యాలయం (RGUKT).దీనిని ఆంధ్రప్రదేశ్ - ఇంటర్నేషనల్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీగా కూడా వ్యవహరిస్తారు (AP-IIIT). దీనిని సాధారణముగా ట్రిపులైటీలంటారు. ఇది ఎంతో మందికి సుపరిచితమైన పదము. ఈ విశ్వవిద్యాలయం ఆంధ్రప్రదేశ్ రాష్ట్ర ప్రభుత్వ చట్టం 18-2008 ద్వారా ఏర్పాటు చేయబడింది. దీనిని కీర్తిశేషులు ముఖ్యమంత్రి డా వైఎస్ రాజశేఖర రెడ్డి గారు కేంద్ర ప్రభుత్వ నిధులతో స్థాపించారు. దీనికి చాన్సలర్ గా, అమెరికాలో పిట్స్ బర్గ్న్లోని కార్నిగీమెల్లన్ యూనివర్సిటీలో అచార్యులుగా ఉన్న డా. రాజ్ రెడ్డిని నియమించారు. ఇది ఆరేళ్ళ ఇంటిగ్రేటిడ్ కోర్సు (ఇంటర్ + బీ. టెక్). ఇక్కడ చేరడానికి ఎటువంటి ప్రవేశ పరీక్ష వుండదు. పదవతరగతిలో ఎక్కువ మార్కులు సాధించిన వారిని ప్రతిభ ఆధారంగా తీసుకుంటారు. దీనిని 2000-2009 విద్యా సంవత్సరములో స్థాపించారు.
పదవ తరగతిలో ఎక్కువ మార్కులు సాధించిన వారిని తీసుకుంటారు. 
ఈ విశ్వవిద్యాలయానికి మొదటి ఉప కులపతిగా అప్పటి ఆంధ్రప్రదేశ్ రాష్ట్ర ఉన్నత విద్యా మండలి ఛైర్మన్ ప్రొ. కె.సి రెడ్డి వ్యవహరించారు. ఆ తరువాత ఉప కులపతిగా ప్రొ.రాజ్ కుమార్ నియమించబడ్డారు.
దీని వలన గ్రామీణ ప్రాంత ప్రజలకు ఎంతో మేలు కలుగుతుంది.పేదలకు ఉచితంగా ఐఐటీ విద్యను అందిస్తుంది.ఇందులో ప్రస్తుతం 18,000 మంది విద్యనభ్యసిస్తున్నారు. 
మొదటి రెందు సంవత్సరాలు ఒక్కొక్క కాంపస్ కు 2000 సీట్లు ఇచ్చారుకాని2010 -2011 బాచ్ నుంచి కాంపస్కు 1000 సీట్లుమాత్రమే ఇచ్చారు.
ప్రస్తుతం ఈ విశ్వ విద్యాలయంలో 6000 మంది విద్యను అభ్యసిస్తున్నారు.
వృక్షగృహం
వృక్షగృహం అనగా వృక్షాన్ని పునాదిగా చేసుకుని దాని యొక్క మాను చుట్టు లేదా కొమ్మలపై లేక కొన్ని వృక్షముల యొక్క మానులపై లేక కొమ్మలపై భూమికి పైభాగాన వేదికను ఏర్పాటు చేసుకుని దానిపై నిర్మించబడిన గృహం. ఇటువంటి గృహములను వినోద కాలక్షేపం కొరకు, నివాసం కొరకు, గమనించుట కొరకు, రక్షణ కొరకు, తాత్కాలిక ఏకాంతం కొరకు నిర్మించుకుంటారు.
వైతిరి వృక్ష గృహాలు
మహావీర్ హరిణ వనస్థలి జాతీయవనం
హైదరాబాద్ నగర శివార్లలో తూర్పు దిశలో విజయవాడ జాతీయ రహదారి 9కి ఆనుకొని ఆటోనగర్ ప్రక్కన 3800 ఎకరాల స్థలంలో నెలకొని వున్నది మహావీర్ హరిణ వనస్థలి
హైదరాబాదు పాలకులలో చివరి రాజైన మీర్ ఉస్మాన్ అలీఖాన్ తాను వేటాడడానికి ఏర్పాటు చేసుకున్న దట్టమైన అటవీ ప్రాంతమే ఈ వనం. దీనిని 1994 వ సంవత్సరంలో మహావీరుని పేరున మహావీర్ హరిణ వనస్థలి పేరుతో జాతీయవనంగా ప్రకటించారు. ఇందులో ముఖ్యంగా కృష్ణ జింకలు, నెమళ్లు, అడవి పందులు, కుందేళ్లు, వివిధ రకాల పాములు, పక్షులు, సీతా కోక చిలుకలు ఉన్నాయి. చిలుకల కొరకు ఇందులో ప్రత్యేక పార్కు ఉంది. ఇందులో అనేక ఔషధ మొక్కలు కూడా ఉన్నాయి. ఇందులో వున్న ప్రత్యేక వృక్షాలు దట్టమైన కారడవులను తలపిస్తాయి. పర్యటకుల వినోదంతో పాటు వసతి కొరకు ఇందులోనే వసతి గృహాలు ఉన్నాయి.
నస్రుద్దీన్ హాస్య కథలు
నస్రుద్దిన్ చిన్నచిన్న పిల్లలనుంచి పెద్ద ముసలివళ్ల దాకా ఎవరికైనా తెలిసిన పేరు.తలిచన వెంటనే ముఖములపై నవ్వు వచ్చే పేరు.ఇతను ఏ దేశానిక్కి సంబంధిచిన వాడో తెలియకపోయినా అన్ని దేశాలు ఇతనిని మావాడే అంటాయి.దీనీ కారణము ఇతను ఒక చోట స్థిరజీవనం సాగించలేదు.ఇతనని ముల్లాఅని, హోజా అని అంటారు.చాలవరకు ప్రతిహస్యకథ ఇతని పేరుమీదనే వుంటుంది.కావున ఏవి అసలైన కథలో తెలుసుకోవడం కష్టం.ఇతని పేరు మీద భారతదేశంలో కూడా చాలా కత్య్హలు ఉన్నాయి.
1. పొరుగూరి వాడిని ఏడిపించిన కథ :
నస్రుద్దిన్ పేరు ప్రఖ్యాతులు వయము పక్క వూరిలో వుండే ఒకతనికి తెలిసింఊరువూరులా, వాడ వడలా వ్యాపించాయి.ఈ విషయము పక్క వూరిలో వుండే ఒకతనికి తెలిసింది.అతను చాలా అమాయకుడు పాపము.కాని అతనికి నస్రుద్దీన్ చూడాలనా కుతూహలం ఎక్కువైంది.వెంటనే నస్రుద్దిన్ వుండే గ్రామానికి విచ్చేశాడు.వూరు మొతాము తిరిగాడు కాని నస్రుద్దిన్ ఇల్లెక్కడుందో తెలియదు.ఎవరినైనా అడగాలనుకుంటే తనకేమో సిగ్గు.సరే మరోసారి రావచ్చుననుకొని అతని వూరికి తిరుగు ప్రయాణము పట్టాడు.దారిలో వస్తుంటే ఒక చోట ఒకతను ఒక గోడను పట్టుకొని వున్నడు.అతనిని చూడగానే ఇతనికి అశ్చర్యము కలిగింది.అతను కూడా చూడడానికి అమాయకుడులా వున్నడు.వెంటనే అతని వద్దకెళ్లి బాబూ ఈ వూరిలో నస్రుద్దీన్ అనేవ్యక్తి ఒకరున్నారు నీకేమైనాతెలుసా అని అడిగాడు.ఆ వ్యక్తి " తనకు నస్రుద్దిన్ తెలుసునని నేను వెళ్లి అతనిని మీ దగ్గరకు తీసుకువస్తాడని అన్నాడు.అతను "ఈ గోడను పట్టుకుని వుండండి నేను వెళ్లి అతనిని తీసుకువస్తానని చెప్పి వెళ్లిపోయాడు.ఇతను ఆ గోడను పట్టుకున్నాడు.చీకటి పడిపోతుంది కాని అతను ఇంకా రాలేదు.ఇంతలో ఆ వూరికి చెందిన వ్యక్తులు అటుగా పోవడము గమనించి, వారిని పిలిచి జరిగిన విషయము చెప్పాడు.వాళ్లు ఇదంతా విని ఎందుకు ఈ వూరికి వచ్చావని అడిగారు. ఇతను కారణము చెప్పాడు.వాళ్లు విన్నాతర్వాత ఆ వ్యక్తి ఎలావుంటాడో చెప్పమన్నరు.అతను చెప్ప డు.తరువాత వాళ్లంతా బిగ్గరగా నవ్వరు.ఎందుకంటే ఆ విధంగా అబధ్ధం చెప్పింది ఎవరో మన హీరో నస్రుద్దీనే.
వెనిస్ వర్తకుని కథ
వెనిస్ వర్తకుని కథ విలియం షేక్స్పియర్ రాసిన the merchant of Venice కు తెలుగు అనువాదం.
దీనిని రచయిత 1600వ సంవత్సరములో రచించాడు. ఇది హాస్యము, విషాదము కలగలిసిన కథ.ఇది విలియం షేక్స్పియర్ రాసిన ఒక సుఖాంత గాథ.అది పదహారవ శతాబ్దం లోని వెనిస్ నగరం. 
అది ప్రపంచంలోని అందమైన, ధనిక ప్రాంతాలలో ఒకటి.ఆ రాజ్యంలో ఒక ధనవంతమైన వ్యాపారి ఒకతను ఉన్నాడు.అతని పేరు ఆంటోనియో.ఆ రాజ్యంలోనే ఒక అందమైన యువకుడు వుండేవాడు.అతని పేరు బెసానియో. ఇతను ఒక అమ్మయిని గాఢంగా ప్రేమిస్తున్నాడు.ఆమె ఎవ్వరో కాదు పోర్షియా. .ఈమె బెల్మాంట్ నగరంలోనే అందము, ఐశ్వర్యం గల అమ్మాయి.
అతను ఒక సహాయము కోసము తన అప్పులన్నింట్ని తీర్చే తన ప్రాణ స్నేహితుడైన ఆంటోనియో దగ్గరకు ఒక ముఖ్యమైన పని కోసం వెళ్లాడు.అతనికి మూడువేల ద్యూకెట్ ల ధనము అవసరమైంది.వెళ్లిన వెంటనే కుశలప్రశ్నలడిగి ధనము ఇవ్వమని అడిగాడు. 
దానికి సమాధానంగా ఆంటోనియో దిగు లుతో" మిత్రమా,నాకు చెప్పడానికే చాలా సిగ్గుగా వుంది.ఇలాంటి పరిస్థుతులో నీకు సాయం చెయ్యలేకపోతున్నాను.ప్రస్తుతం నా వోడలన్ని వ్యాపారం కోసం విదేశాలకు వెళ్లాయి.అవి తిరిగి వస్తే తప్ప నాకు ధనం రాదు.అవి వచ్చేసరికిఎలాగూ మూడునెలలు పడుతుంది " అన్నాడు
అదే నగరములో షైలాక్ అనే ఒక కృరమైన వర్తకుడు ఒకడున్నాడు.అతను పేదలకు కూడా ఎక్కువ వడ్డీతో రుణాలిస్తాడు.కానీ ఆంటోనియో వుచితముగా రుణాలివ్వడం వలన షైలాక్ యొక్క వ్యాపారం దెబ్బతింది.షైలాక్ యూదు మతస్థుడు.ఆంటోనియో క్రైస్తవుడు.కావున షైలాక్ కు ఆంటోనియా మీద చాలా కోపము.తన కోపానికి ప్రతీకారం తీర్చుకోవాలని ఎన్నొ రోజులుగా ఎదురుచూస్త్యున్నడు. 
ఇంతలో బెసానియోతో కలసి ఆంటోనియో తన ఇంటికి రావడాన్ని షైలాక్ గమనించాడు.కాసేపటిలో ఆంటోనియో షైలాక్ ఇంటి గుమ్మాం తొక్కాడు..షైలాక్ గౌరవ మర్యాదలు నటిస్తూ వారిరువురిని ఆహ్వానించాడు.వారిని ఎందుకు వచ్చారో అడిగాడు.
మ్యూటోరెంట్
µ టోరెంట్ (మ్యూటోరెంట్; సాధారణంగా "µT" లేదా "uT" గా పలుకుతారు) అనేది ఒక ఫ్రీ వేర్. ప్రపంచ వ్యాప్తంగా అధిక శాతం ఈ బిట్ టోరెంట్ కక్షిదారునే వాడతారు.
కణుపు
కణుపు అనగా మొక్క కాండంలోని ఆకు యొక్క తొడిమ అతుక్కొని ఉన్న ప్రదేశం. కణుపుని ఇంగ్లీషులో Node అంటారు. కణుపుకి కణుపుకి మధ్య ఉన్న కాండం యొక్క భాగాన్ని కణుపు మధ్యమం అంటారు. కణుపు మధ్యమాలను ఇంగ్లీషులో internodes అంటారు.
కాండం కణుపులు (nodes), కణుపు మధ్యమాలు (internodes) గా విభేదన చెంది ఉంటుంది.
కాండం మీద పత్రాలు కణుపుల నుంచి ఏర్పడతాయి. పత్రానికి, కాండానికి మధ్య ఉండే పై కోణాన్ని గ్రీవం (Axil) అంటారు. గ్రీవంలో ఏర్పడే గ్రీవపు మొగ్గలు శాఖలను ఉత్పత్తి చేస్తాయి.
చెరకు, గెనుస మొదలనున్నవి వాటి కణుపుల నుంచి కొత్త మొక్కలను ఉత్పత్తి చేస్తాయి.
గెణుపు - కణుపు మధ్యమాలు (internodes)
కాండం
గ్రీవం
తొడిమ
తొడిమ అనగా కాండంనకు ఆకునకు, కాండంనకు పుష్పంనకు, మరియు కాండంనకు కాయకు మధ్య ఉండే కాండం వంటి భాగాన్ని తొడిమ అంటారు. తొడిమను ఇంగ్లీషులో Petiole అంటారు.
తొడిమ బొప్పాయి, గంగరావి మొదలగు కొన్నిటిలో పొడుగుగా ఉండును. పొన్న, రేగు మొదలగు కొన్నిటిలో పొట్టిగా నుండును. నేల ఉసిరి ఆకులకును వాయింట యొక్క చిట్టి ఆకులకును తొడిమ లేనే లేదు. తొడిమనంటుకొని దానికిరు ప్రక్కల కణుపు వద్ద చిన్న రేకలవంటివి కొన్నిటిలో ఉండును. ఉదాహరణకు: గులాబి. వానికి కణుపుపుచ్ఛములని పేరు. ఇవి ఆకులు మిక్కిలి చిన్నవిగా ఉన్నప్పుడు కణుపుసందులందు మొలచెడు మొగ్గలకు ఎండ తగులనీయకుండ కాపాడుచుండును. రేగు చెట్టులోనివి ముండ్లుగా మారియున్నవి. తొగరు చెట్టులో రెండాకులకును మధ్యగా నున్నవి.
చెట్టు తొర్ర
చెట్టు తొర్ర అనగా చెట్టు యొక్క మానుకి లేదా కొమ్మకు సహజంగా ఏర్పడిన రంధ్రం. ఇది సగం మూసి ఉన్న ద్వారం వలె ఉంటుంది. బ్రతికి ఉన్న లేక చనిపోయిన గొప్ప చెట్లలోను, వయసు మళ్ళిన చెట్లలోను ఎటువంటి చెట్లలోనైనా ఇటువంటి తొర్రలు వచ్చే అవకాశముంది.
ముఖ్యంగా వృక్షములతో నిండిన ప్రదేశములలో, అడవులలో వెన్నెముక ఉన్న, వెన్నెముక లేని చాలా జంతువులు అనేకరకములైన చెట్ల తొర్రలను ఆధారం చేసుకొని వాటిలో నివసిస్తున్నాయి.
జెసిబి
జెసిబి అనునది Joseph Cyril Bamford అనే వ్యక్తి స్థాపించిన ఒక సంస్థ పేరు. జెసిబి అనగా అధికారికంగా జె సి బామ్ఫోర్డ్ ఎక్స్కవేటర్స్ లిమిటెడ్, ఇది ఒక ఒక బ్రిటీష్ బహుళజాతి సంస్థ. దీని ప్రధాన కార్యాలయం రోసెస్టర్, యునైటెడ్ కింగ్డమ్ లో ఉన్నది. నిర్మించడానికి, కూల్చివేయడానికి మరియు వ్యవసాయరంగానికి అవసరమైన పరికరాలను తయారు చేయడంలో నిమగ్నమై ఉంది ఈ సంస్థ. ఇది ప్రపంచంలో మూడో అతి పెద్ద నిర్మాణ సామగ్రి తయారీ సంస్థ. ఇది డిగ్గర్స్ (Backhoes), ఎక్స్కవేటర్లు (త్రవ్వి తీసేవి), ట్రాక్టర్లు మరియు డీజిల్ ఇంజిన్లతో సహా 300 కంటే ఎక్కువ రకాల యంత్రాలను ఉత్పత్తి చేస్తుంది. ఈ సంస్థకు ఆసియా, యూరోప్, ఉత్తర అమెరికా, మరియు దక్షిణ అమెరికా అంతటా 18 ఫ్యాక్టరీలున్నాయి, దీని ఉత్పత్తులను 150 పైగా దేశాల్లో విక్రయిస్తారు. జోసెఫ్ సిరిల్ బామ్ఫోర్డ్ ద్వారా 1945 లో స్థాపించబడిన ఈ సంస్థ తరువాత ఇతని పేరుతోనే మరియు ఇతని పేరుతో ఉన్న బామ్ఫోర్డ్ సంస్థకు స్వంతంగా కొనసాగింది. సాధారణంగా వ్యవహారికంలో జెసిబి అంటే త్రవ్వి తీసే యంత్రాలు అనే విధంగా ఉపయోగిస్తున్నారు.
మొక్కల నర్సరీ
మొక్కల నర్సరీ ని ఇంగ్లీషులో Plant nursery అంటారు.
మొక్కల నర్సరీలలో మొక్కలను ఉత్పత్తి చేసి వాటిని ఉపయోగింపదగిన పరిమాణం వచ్చేంత వరకు మొక్కలను ఇక్కడ పెంచుతారు. 
ప్రభుత్వ పరమైన నర్సరీలలో పెంచిన మొక్కలను నియమ నిబంధనలను అనుసరించి ఉచితంగా లేదా సబ్సిడీపై అవసరమయిన వారికి అందజేస్తారు.
వాణిజ్య పరమైన నర్సరీలలో పెంచిన మొక్కలను చిల్లరగా మరియు టోకుగా అవసరమయిన ప్రజలందరికి ఇక్కడ పెంచిన మొక్కలను విక్రయిస్తారు. 
ఆంధ్ర ప్రదేశ్‌లో కడియం, కడియపు లంక గ్రామాలు నర్సరీలకు, పూల తోటలకు ప్రసిద్ధి. ఇక్కడ షుమారు 600 నర్సరీలు ఉన్నాయి. వీటివలన 25,000 మందికి ఉపాధి లభిస్తున్నది.
గ్రీన్‌హౌస్(హరితగృహం)
రిచా గంగోపాధ్యాయ్
రిచా గంగోపాధ్యాయ్ భారతీయ నటీమణి. కొన్ని వాణిజ్య ప్రకటనలలో కనిపించిన తరువాత, లీడర్ చలనచిత్రంలో మొదటిసారిగా నటించి మంచి గుర్తింపు తెచ్చుకున్నది.
శారదా లిపి
శారదా లిపి బ్రాహ్మీ లిపి కుటుంబానికి చెందినది. క్రీ.శ 8వ శతాబ్దంలో అభివృద్ధి చెందినట్టుగా భావిస్తున్న ఈ లిపి సంస్కృత, కాశ్మీరీ భాషలు వ్రాయడానికి ఉపయోగించేవారు. ఒకప్పుడు కాశ్మీరు, ఆఫ్ఘనిస్తాన్ (గాంధార) ప్రాంతాల్లోఎంతో ప్రాచుర్యంలో ఉండే ఈ లిపి, తర్వాతి కాలంలో కాశ్మీరుకి మాత్రమే పరిమితమైపోయింది. ప్రస్తుతం, ఈ లిపిని కాశ్మీరీ పండితులు మాత్రమే ప్రత్యేక సందర్భాల్లోనూ, జాతక చక్రాల్లోనూ, జ్యోతిషంలోనూ వాడుతున్నారు. కాశ్మీరు ప్రాంతంలో వెలసి ఉన్న సరస్వతీ దేవికి మరో పేరు శారద. ఆ పేరుమీదనే ఈ లిపి పిలువబడేది.
శారదా పీఠం
శారదా పీఠం
శారదా పీఠం, పాకిస్థాన్ ఆక్రమిత కాశ్మీరులో నీలం నది ఒడ్డున గల సరస్వతీ దేవి శక్తిపీఠం వద్ద ఉండేది. నీలం నదిని భారతదేశంలో కిషన్‌గంగ అని పిలుస్తారు. అయితే, ప్రస్తుతం ఆలయ శిథిలాలు తప్ప మరేమీ లేవు. ఈ ప్రాంతం వాస్తవాధీన రేఖకి చేరువలో పాకిస్థాన్ ఆక్రమిత కాశ్మీరులోని నీలం జిల్లాలో ఉంది. ఇక్కడ షీనా, కాశ్మీరీ భాషలు ఎక్కువగా మాట్లాడతారు. ఈ ఆలయం వల్లనే కాశ్మీరుని శారదాదేశంగా కూడా పిలుస్తారు.
ఇది ఒకప్పుడు కాశ్మీరీ పండితుల విద్యాకేంద్రంగా విరాజిల్లినది. ఇక్కడే ఆది శంకరుడు సర్వజ్ఞానపీఠాన్ని అధిష్టించాడు. ఒకప్పుడు సంస్కృత పండితులకు, కాశ్మీరీ పండితులకు; హిందూ, బౌద్ధ ధర్మాలకూ నిలయంగా ఉండేది.
ఇక్కడి శారదా దేవినే, అష్టాదశ శక్తిపీఠాలలో ఒకరైన సరస్వతీ దేవిగా కొలుస్తారు. ఇక్కడి శారదాదేవి లేదా సరస్వతీ దేవికి చెందిన స్తోత్రం
జ్ఞానప్రదా సతీమాతా కాశ్మీరేతు సరస్వతీ
మహావిద్యా మహామాయా భక్తిముక్తిప్రదాయినీ ప్రస్తుతం ఈ పీఠం, ఆలయం పూర్తిగా శిథిలావస్థలో ఉన్నాయి. కొంతమంది కాశ్మీరీ పండితులు ఆలయ సందర్శనకీ, మరమ్మత్తులకీ అనుమతినివ్వమని ఇటు భారతదేశానికీ, జమ్మూ ‍కాశ్మీరుకీ; అటు పాకిస్తాన్ కీ, ఆజాదు కాశ్మీరుకీ విజ్ఞప్తులు చేసుకుంటున్నారు.
యెహోషువ
యెహోషువ గ్రంథ రచయుత యెహోషువ. రాయబడిన కాలం క్రీ. పూ. 1406. దీనిలో మోషే స్థానంలో యెహోషువ నాయకత్వం, దేవుడు ఇశ్రాయేలు ప్రజలకిచ్చిన గొప్ప విజయం, వారు కనాను దేశాన్ని స్వాధీనం చేసుకున్న విషయం, ఇశ్రాయేలు పన్నెండు గోత్రాలకు వచ్చిన వాటా భూములు, యెహోషువ తుదిపలుకులు, మొదలగు విషయాలు రాయబడ్డాయి.
యెహోవా సేవకుడైన మోషే చనిపోయిన తరువాత, యెహోవా నూను కుమారుడు, మరియు మోషే పరిచారకుడైన యెహోషువకు దేవుడు ఈ విధముగా చెప్పాడు - నువ్వు లేచి నువ్వూ మరియు ఈ జనులందరు యోర్థాను నది దాటి నేను ఇశ్రాయేలుకు ఇస్తానని చెప్పిన దేశానికి వెళ్ళండి, నేను మోషేకు చెప్పినట్లు మీరు అడుగుపెట్టు ప్రతి స్థలమును మీకిస్తాను. అరణ్యమును ఈ లెబానోను మొదలుకొని మహానదియైన యూఫ్రటీసు నది వరకు పడమర మహా సముద్రము వరకు మీ సరిహద్దు. మరియు దేవుడు యెహోషువాకు ఈ విధముగా సెలవిచ్చెను - "నీవు బ్రదుకు దినములన్నిటిలో ఏ మనుష్యుడూ నీ యెదుట నిలువ లేరు. నేను మోషేకు తోడైయుండునట్లు నీకును తోడైయుంటాను. నిన్ను విడువను, యెడబాయను, నిబ్బరము కలిగి దైర్యముగా ఉండుము." నేను వారికి ఇచ్చెదనని వారి పితరులతో ప్రమాణము చేసిన దేశమును నిశ్చయముగా నీవు ఈ ప్రజల స్వాదీనము చేసెదవు.
విక్టర్ కేసినోలు
అధ్యక్షుడు కాసినో - టెక్నికల్ సైన్సెస్ (1994), ప్రొఫెసర్ (1996), మంచు సాంకేతిక (1990) యొక్క ప్రయోగశాల యొక్క హెడ్, ఇంజనీరింగ్ అండ్ లోహశోధన యొక్క ఘన మెకానిక్స్ యొక్క ప్రయోగశాల (2006) సంస్థ, Feb RAS యొక్క డాక్టర్. రష్యా యొక్క మర్యాదించాలి సృష్టికర్త (2000). అతను విద్య మంత్రిత్వ శాఖ (2006) కు సైన్సెస్ అకాడమీ (1999), విజేత నిధుల అధ్యక్షుడు యొక్క డిప్లొమా లభించింది
అతను సీతా పేరు గ్రామం జిల్లాలో ఫిబ్రవరి 22, 1953 జన్మించారు. Lazo ఖబరోవ్స్క్ క్రై.
శాస్త్రీయ కార్యకలాపం యొక్క ప్రధాన ఆదేశాలు:
- మంచు కవర్ వికృతీకరణ మెకానిక్స్;
- సాగే పునాది మీద ఫలకాలు ప్రతిధ్వని కంపనాలు.
ఘటిక సిద్ధేశ్వరం
నెల్లూరు జిల్లాలోని ఒక పుణ్యక్షేత్రం పేరు ఘటిక సిద్ధేశ్వరం. చాలా పురాతన చరిత్ర కలిగిన ఈ ఆలయం కొంతకాలంపాటు ఆదరణ లేక శిధిలావస్తకు చేరుకునే దశలో కాశీనాయన స్వామి పునరుద్ధరించారు. శ్రీ ఘటిక సిద్ధేశ్వరస్వామి వారి దేవస్థానం ఆంధ్రప్రదేశ్ రాష్ట్రంలోని నెల్లూరుజిల్లా సీతారామపురం మండలంలోని శ్రీసిద్ధేశ్వరకోనలో ఉన్నది.
ఇది నెల్లూరునకు 110 కిమీ దూరంలో కలదు. ఈ పుణ్యక్షేత్రం నెల్లూరులో సీతారాంపురము మండలంలో ఉంటుంది. చుట్టూ పెద్ద కొండలు, పచ్చని చెట్ల మధ్య ఘటిక సిద్దేశ్వరం చాలా ప్రశాంతంగా ఉంటుంది. ఈ స్వామిని దర్శించుకోవడానికి చుట్టుపక్కల పల్లెటూర్ల నుండి చాలా మంది వస్తూ ఉంటారు.
అత్యంత ప్రాచీన శైవక్షేత్రాల్లో ఇది ఒకటి. క్రీస్తు పూర్వం 6వ శతాబ్దానికి పూర్వం వెలసినట్లు స్థల పురాణం చెబుతోంది. సప్త రుషులలో ఒకరైన అగస్త్య మహర్షి ఈ క్షేత్రంలో తపస్సు చేసి ఉమామహేశ్వరుల కల్యాణం జరిపినట్లు నిత్యనాథసిదద్ధాచార్యులు రసరత్నాకర గ్రంథంలో పేర్కొన్నారు. అగస్త్య క్రీ.శ: 1406లో విజయనగరం సామ్రాజ్యాన్ని పాలించిన రెండో హరిహరరాయులు, ఆయన తనయుడు మొదటి దేవరాయులు ఈ ఆలయానికి ప్రాకార మండపం నిర్మించినట్లు చరిత్ర చెపుతోంది. 1974లో అవధూత కాశినాయన ఈ క్షేత్రాన్ని జీర్ణోద్ధరణ చేశారు. 
ఎతైన కొండలు, పచ్చని చెట్లు, పక్షుల కిలకిలరావాల నడుమ మనసును మైమరపించే ఆహ్లాదకరమైన వాతావరణంలో ఉంటుంది.
ప్రతి సంవత్సరం శివరాత్రి మరియు కార్తీక పౌర్ణమి నాడు ఉత్సవాలు నిర్వహిస్తారు. ఈ ఉత్సవాలకు నెల్లూరు, ప్రకాశం, కడప జిల్లాలతో పాటు ఇతర జిల్లాల నుంచి కూడా భక్తులు అధిక సంఖ్యలో పాల్గొంటారు.
ఇచట కొలువుదీరిన ఇష్టకామేశ్వరీదేవి అమ్మవారు దశరా శరన్నవ రాత్రి ఉత్సవాల సమయంలో వివిధ రూపాల్లో భక్తులకు దర్శనమిచ్చి విశేష పూజలందుకుంటారు.
ఇక్కడకు వచ్చే భక్తులు సొంత వాహనాలపై ఆధారపడవలసి ఉంటుంది. ఇక్కడ కొండపై నుంచి ఎల్లప్పుడు నీరు ప్రవహిస్తున్నందు వలన మంచినీటికి ఇబ్బంది లేదు. ఇక్కడకు వచ్చిన భక్తులకు అన్నదానం ఏర్పాటు చేస్తున్నారు. ఇక్కడకు వచ్చిన భక్తులు ఉత్సవాల సమయంలో తప్పక మామూలు రోజుల్లో సాయంత్రానికి తిరుగు ప్రయాణం అవుతారు. ఒకవేళ రాత్రికి ఇక్కడే ఉండవలసి వస్తే వసతి సౌకర్యాలకు కొదవలేదు.
భైరవ కోన
కాజల్ అగర్వాల్
కాజల్ అగర్వాల్ భారతీయ చలనచిత్ర నటీమణి. తేజ నిర్మించిన లక్ష్మీ కల్యాణం చిత్రం ద్వారా తెలుగులో 2007లో ఆరంగేట్రం చేసింది.
ఈమె 2008 లో శివ బాలాజీ, నవదీప్ హీరోలుగా వచ్చిన చందమామ సినిమాలో కథానాయికగా నటించింది. ఈమె 2009లో ప్రముఖ హీరో చిరంజీవి తనయుడైన రామ్ చరణ్ తేజ తో రాజమౌళి దర్శకత్వంలో మగధీర చిత్రంతో నటించింది. ఈమెకు టాలీవుడ్‌లో మంచి బ్రేక్ నిచ్చిన సినిమా ఇదే.మళ్ళీ అదే సంవత్సరం హీరో రామ్ పోతినేని తో కలిసి గణేష్ మరియు  అల్లు అర్జున్ తో ఆర్య 2 లో నటించింది. తర్వాత 2010 లో కరుణాకరన్ దర్శకత్వంలో వచ్చిన డార్లింగ్ లో హీరోయిన్ గా మెప్పించింది. తర్వాత జూనియర్ ఎంటీయార్ తో బృందావనంలో సమంతతో పాటుగా నటించింది. తరువాత ప్రభాస్ హీరోగా వచ్చిన మిస్టర్ పర్ఫెక్ట్ సినిమాలో నటించారు. 2010లో ఈమె ప్రముఖ తమిళ హీరో సూర్య తమ్ముడు కార్తీ సరసన నా పేరు శివ చిత్రంలో నటించి తమిళ చిత్రరంగ ప్రవేశం చేసింది. 2012 లో పూరీజగన్నాథ్ దర్శకత్వంలో బిజినెస్ మాన్ సినిమాలో నటించారు. ప్రస్తుతం సూర్య సరసన మాట్రన్ అనే తమిళ సినిమాలో నటిస్తూంది. కజల్ అగర్వల్ 2016 లొ ఫిల్ం ఫర్ అవర్ద్స్ ఫంక్షన్ లో తన వక్షోజాలు ,క్లీవేజ్ ప్రదర్శన ద్వారా అభిమానులకి ఎంజాయ్ మెంట్ ఇచ్చారు ఇది యూట్యూబ్ లో ఉంది.http://www.telugucinema.com/news/Kajal-Agarwal%E2%80%99s-cleavage-show https://photogallery.indiatimes.com/awards/filmfare-awards/61st-britannia-filmfare-awards/61st-britannia-filmfare-awards-divas-in-gowns/articleshow/50627691.cms
త్ర్యంబక మహా మంత్రం
ఈ మంత్రానికున్న ప్రసిధ్ధి అంతా, ఇంతా కాదు. త్రయంబకుడు అంటే సాక్శాత్తూ ఆ పరమేశ్వరుడే.ఈ మంత్రాన్ని అవసాన సమయాల్లొ జపిస్తే ఆ పరమ శివుడే మనకు రక్షను కల్గిస్తాడు.అంతటి మహిమాన్వితమైన మ్త్రము ఇది.మార్కండేయుడు ఈ మంత్రోచ్చారణ వలనే చావునుంచి విముక్తి పొందగలిగాడని భాగవతం లో నారదుని ఉవాచ. ఈ మంత్రమునకు ఋషి వసిష్ఠుడు. ఛందస్సు అనుష్టుప్. దేవత శివుడు (శ్రీ మృత్యుంజయ త్ర్యంబకేశ్వరుడు). బీజము "హామ్". శక్తి దేవి అమృతేశ్వరి.
ఈ మంత్రాన్ని శివుడు శుక్రాచార్యునికి ఉపదేశించాడు.
ఈ మంత్రం తైత్తిరీయోపనిషత్తు లోని నారాయణప్రశ్నము లోనిది. ఇది తైత్తిరీయం లో 56 వ అనువాకం.
" సుగంధ పరిమళం కలిగి, పుష్టిని వృద్ధి చేసే, మూడు కన్నుల పరమేశ్వరా ! నిన్ను పూజిస్తున్నాను. బంధనాత్ = బంధనం నుంచి ( అంటే తీగనుంచి లేదా తొడిమనుంచి ); ఉర్వారుకమివ = దోసకాయను వలె ; మృత్యోః = చావునుంచి ; ముక్షీయ = విడివడిన వాడను అగుదును గాక; అమృతాత్ = మోక్షము నుంచి; మా = వద్దు ( వదిలిపెట్టబడినవాడను కాకుండా ఉండునుగాక )
తొడిమ నుండి దోసపండును ఎలా వేరుచేస్తున్నావో అలాగే మృత్యువు నుంచి నన్ను వేరుచేయుము. ఆమృత సమానమైన మోక్షము నుండి నేను విడివడకుండ ఉండును గాక."
చెట్టు ఎక్కుట
ఎత్తుగా ఉన్న చెట్ల పైకి వివిధ ఉపయోగముల కొరకు కాళ్ళు, చేతుల సహాయంతో చెట్టు పైకి చేరడాన్ని చెట్టు ఎక్కుట అంటారు. చెట్టు ఎక్కే వ్యక్తి అవసరాన్ని బట్టి వివిధ పరికరాలను ఉపయోగిస్తాడు. తాడు, బంధనం, శిరస్త్రాణం వంటి సాధనముల ద్వారా ప్రమాదముల నుంచి రక్షణ కల్పించుకోవచ్చు. చెట్టు ఎక్కగలిగె సామర్థ్యం చెట్టు ఎక్కె వ్యక్తి యొక్క అనుభవము, నైపుణ్యము, నేర్పుపై ఆధారపడి ఉంటుంది. పరికరాలను ఉపయోగించి ఎక్కడం సాధన ద్వారా సులభమవుతుంది, ఉదాహరణకు గీత కార్మికుడు ఉపయోగించే బంధనం అనే పరికరం ఉపయోగించి కొత్తగా ఎక్కే వారికి చాలా కష్టంగా ఉంటుంది, క్రమ క్రమంగా సాధన చేయటం ద్వారా దానిలోని మెలకువలు తెలుసుకొని సులభంగా ఎక్కగలుగుతారు.
చెట్ల ఆకులు, కాయలు మానవుడు బ్రతకడానికి ఎంతో ఉపకరిస్తాయి, అందువలన వాటిని ప్రతినిత్యం ఉపయోగిస్తాడు. ఎత్తుగా ఉన్న చెట్ల నుంచి వాటిని సేకరించడానికి మానవుడు ఉపయోగించే ప్రధానమైన పద్ధతులలో చెట్టు ఎక్కడం ఒక పద్ధతి.
పిల్లలు సాధారణంగా సరదాగా చెట్లు ఎక్కుతారు, ఇంకా కోతి కొమ్మంచి ఆట ఆడుకోవడానికి చెట్లు ఎక్కుతారు, అయితే పిల్లలు పరికరాలు ఉపయోగించరు, భద్రత కోసం కొమ్మలు నేలపైకి వాలి ఉన్న చెట్లను ఎన్నుకొని ఆడుతారు.
గ్రీవం
పత్రానికి, కాండానికి మధ్య ఉండే పై కోణాన్ని గ్రీవం (Axil) అంటారు. గ్రీవంలో ఏర్పడే గ్రీవపు మొగ్గలు శాఖలను ఉత్పత్తి చేస్తాయి.
కాండం
కణుపు
ఊడ
ఊడ అనగా నేలకు పైభాగాన చెట్టు నుంచి వ్రేళాడుతూ ఉండేటటువంటి వేర్లు. ఊడను ఇంగ్లీషులో ఏరియల్ రూట్ (Aerial root) అంటారు. ఈ ఊడలు అన్ని చెట్లకు రావు, కొన్ని రకాల చెట్లకు మాత్రమే వస్తాయి. ఉదాహరణకు జువ్వి, మర్రి వంటివి. మర్రిచెట్టు ఊడలు బాగా బలంగా, లావుగా, పొడవుగా ఉంటాయి. కొన్ని రకాల చెట్లు మరింత బలాన్ని చేకూర్చుకొనుటకు వెడల్పుగా వ్యాప్తి చెందిన తన చెట్ల కొమ్మల నుంచి వేర్లను పుట్టించి భూమిలోనికి పాతుకొనేందుకు నేల వైపుకి సాగిస్తాయి. ఈ వేర్లను పిల్లలు ఊయల ఊగేందుకు, ముఖ్యంగా మరి చెట్ల ఊడలను ఉపయోగిస్తారు, కనుక వీటికి ఊడ అనే పేరు వచ్చింది. మర్రి చెట్టు ఊడలు పాతుకొని చాలా విశాలంగా తయారవుతాయి, కొన్ని చెట్లు దాదాపు కొన్ని ఎకరాలలో విస్తరిస్తుంది. నేలలోకి పాతుకున్న ఈ ఊడలు కొన్ని సంవత్సరాలకు నేల నుంచి పుట్టిన చెట్ల మాను వలె తయారవుతాయి. మన రాష్ట్రంలో పిల్లల మర్రి, తిమ్మమ్మ మర్రిమాను వాటి ఊడల ద్వారా కొన్ని ఎకరాలకు విస్తరించాయి.
బలంగా, లావుగా తయారైన మర్రి ఊడలను మోతకర్రలుగా ఉపయోగిస్తారు.
మర్రి
పెద్ద మర్రిచెట్టు, కోల్‌కత
మార్క్ జూకర్‌బర్గ్
మార్క్ ఎలియట్ జూకర్‌బర్గ్ (జననం: మే 14, 1980) ఒక కంప్యూటర్ ప్రోగ్రామర్ మరియు అంతర్జాల వ్యవస్థాపకుడు. అతను సోషల్ నెట్వర్కింగ్ సైట్ ఫేస్‌బుక్ సృష్టికర్తగా సుపరిచితుడు. ఇప్పుడు దానికి తను ప్రధాన కార్యనిర్వాహకునిగా బాధ్యతలు నిర్వహిస్తున్నాడు. దానిని జూకర్బెర్గ్ హార్వర్డ్ విశ్వవిద్యాలయంలో చదువుతున్నప్పుడు తన సహా విద్యార్థులు అయిన డస్టిన్ మోస్కోవిత్జ్, ఎడ్వర్డో సవేరిన్, మరియు క్రిస్ హుఘ్స్తో కలిసి 2004 లో ఒక ప్రైవేట్ సంస్థగా సహ-స్థాపించాడు. జుకెర్బెర్గ్ ని 2010లో "పర్సన్ అఫ్ ది ఇయర్"గా టైమ్ మ్యాగజైన్ ఎన్నుకుంది. తన వ్యక్తిగత సంపద $ 17.5 బిలియన్ తో ప్రపంచంలోని బిలియనీర్లలో అతి చిన్న వయస్కునిగా అంచనా వేశారు.
జూకెర్‌బర్గ్ 1984లో కరెన్, ఒక మానసిక వైద్యురాలు, మరియు ఎడ్వర్డ్ జుకెర్బెర్గ్, ఒక దంత వైద్యుడుకి వైట్ ప్లెయిన్స్, న్యూయార్క్ లో జన్మించాడు. అతను మరియు తన ముగ్గురు సోదరీమణులు, రాండీ, డోన, మరియు అరిఎల్లె, డాబ్స్ ఫెర్రీ, న్యూయార్కులో పెరిగారు. యూదునిగా పెరిగిన జూకెర్‌బర్గ్, 13 సంవత్సరాల వయస్సులో బార్ మిత్వాహ్గా మారటం జరిగినది; అప్పటినుండి అతను తనని తాను ఒక నాస్తికుడుగా చెప్పుకునేవాడు.
శ్రీచెన్నకేశవస్వామి దేవాలయం (వింజమూరు)
నెల్లూరు జిల్లా వింజమూరు గ్రామంలో ఉన్న శ్రీ శ్రీదేవి భూదేవి సమేత శ్రీచెన్నకేశవస్వామి దేవాలయం ఈ గ్రామానికి చుట్టుప్రక్కల గ్రామాలలో బాగా ప్రసిద్ధి చెందింది. ఈ దేవాలయంలో ప్రతిరోజు అర్చకులు పూజలు చేస్తారు. తిరుమల తిరుపతి దేవస్థానం వారు ఈ చుట్టుప్రక్కల గ్రామాలలోని జంటలకు జరిపించే సామూహిక వివాహాలను ఈ దేవాలయంలో నిర్వహిస్తారు. మామూలు రోజులలో కూడా ఇక్కడ వివాహాలు జరుగుతుంటాయి. ముఖ్యమైన పండుగ రోజులలో స్వామి వారు గ్రామోత్సవానికి విచ్చేస్తారు. ప్రతి సంవత్సరం గ్రామస్తుల సహకారంతో అత్యంత వైభవంగా తిరునాళ్ళను నిర్వహిస్తారు.
ప్రతి సంవత్సరం శ్రీరామ నవమి తరువాత శ్రీచెన్నకేశవస్వామి బ్రహ్మోత్సవములు ప్రారంభమవుతాయి. ఇవి 9 రోజులపాటు అత్యంత వైభవంగా జరుగుతవి.
పలనాటి పౌరుషవంతులైన రాజవంశాలకు కులదైవంగా శ్రీ చెన్నకేశవస్వామి కొలువుదీరిన ఆలయమిది. 18వ శతాబ్దంలో నిర్మించిన ఈ ఆలయాన్ని కడప ఓబులరెడ్డిగారి ఆధ్వర్యంలో పునర్నిర్మాణం జరిపారు. (ఈనాడు,30 అక్టోబరు 2013)
చివరి భోజనం
యేసు ఆయన శిష్యులతో భోజనము చేయుచుండగా యేసు ఒక రొట్టె పట్టుకొని , దానిని ఆశీర్వదించి, విరిచి తన శిష్యులకు ఇచ్చి - మీరు దీనిని తీసుకోండి, ఇది నా శరీరమని చెప్పాడు. మరియు ఆయన గిన్నె పట్టుకొని కృతజ్ఞతాస్తుతులు చెల్లించి వారికిచ్చి - దీనిలోనిది మీరందరూ తాగండి. ఇది నా రక్తము, అనగా పాపక్ష్మాపణ నిబంధన రక్తము. నా తండ్రి రాజ్యములో మీతో కూడ నేను ఈ ద్రాక్షారసము క్రొత్తది తాగు దినము వరకు, ఇంకెప్పుడూ దానిని తాగనని మీతో చెప్తున్నాననెను. అంతట వారు కీర్తన పాడి ఒలీవల కొండకు వెళ్ళారు
శంకరమంచి రామకృష్ణ శాస్త్రి
శంకరమంచి రామకృష్ణ శాస్త్రి (ఏప్రిల్ 24, 1969) సుప్రసిద్ధ ఖగోళ, జ్యోతిష శాస్త్ర పండితుడు. ఈయన శంకరమంచిగా పిలువబడుతున్నాడు. ఈయన వైదిక జ్యోతిష శాస్త్రవేత్తగా, పండితునిగా, పురోహితునిగా ప్రసిద్ధుడు. ఈయన జ్యోతిష శాస్త్రంలో 18 సంవత్సరాల అనుభవం గలవాడు. యాజుష స్మార్తము చదివి, పురోహితునిగా 25 సంవత్సరముల అనుభవం కలవాడు. ఖగోళ శాస్త్రంలో 13 సంవత్సరాల అనుభవజ్ఞుడు, పంచాంగకర్త.
పైన తెలిపిన రంగాలలో అనేక మంది నిష్ణాతులు ఉన్నప్పటికీ, అన్ని రంగాలలోను పరిచయమున్న వ్యక్తి ఆయన. ఆయన ఎం.ఎ. పట్టాలను సంస్కృతం, జ్యోతిషం మరియు తెలుగు లలో పొందాడు. ఆయన "ఉన్నత పదవి - రాజయోగం" అనే అంశంపై పరిశోధనలు చేసి, డాక్టరేటు పట్టా పొందాడు. ఆయన 37000 మంది ప్రముఖ వ్యక్తుల జాతక చక్రాలను పరిశీలించి, పరిశోధనలు చేశాడు. ఆయన చేసిన కృషికి పొట్టి శ్రీరాములు విశ్వవిద్యాలయం నుండి బంగారు పతకాన్ని పొందాడు
జ్యోతిష వేత్తలుగా, పురోహితులుగా, పంచాంగకర్తలుగా చాలామంది ఉన్నా, జ్యోతిషంలో శాస్త్రీయంగా పరిశోధనలు చేసి, పి.హెచ్ డి పట్టాను పొందిన వారు తెలుగువారిలో అరుదు. ఇతడు అటువంటి అరుదైన వ్యక్తి.
బంగారు పిచ్చుక
బంగారు పిచ్చుక ఒక రకమైన పక్షి.
చెర్లొయడవల్లి (ఆత్మకూరు)
చెర్లోయడవల్లి, శ్రీ పొట్టి శ్రీరాములు నెల్లూరు జిల్లా, ఆత్మకూరు మండలానికి చెందిన గ్రామము.
శ్రీకృష్ణదేవరాయల కాలంలో చాలా ప్రాముఖ్యత సంతరించుకొన్న గ్రామమిది. 1471 సంవత్సరములో కృష్ణదేవరాయల మహామంత్రి తిమ్మరుసుచే నిర్మితమైన గొప్ప చెరువు ఉంది.ఈ చెరువు ద్వారా ఎన్నో పొలాలు పండుతున్నాయి.
శ్రీ స్వామి నారాయణ్ మందిర్, కరాచీ
శ్రీ స్వామి నారాయణ్ మందిర్ కరాచీ నగరంలో మహమ్మదాలీ జిన్నా రోడ్దులో సుమారు 32, 306 చదరపు అడుగుల విస్తీర్ణంలో ఉన్న గుడి. ఈ గుడికి హిందువులేకాక మహమ్మదీయులు కూడా వస్తూ ఉంటారు. ఆలయ ప్రాంగణంలో గోశాల కూడా ఉన్నది. 1948 ప్రాంతంలో ఈ గుడి నిరాశ్రయుల శిబిరంగా నడుపబడింది. ప్రసిద్ధమైన హింగ్లాజ్ యాత్ర ఇక్కడనుండే ఆరంభమౌతుంది.